title: Torchwood

text: Torchwoodin päätapahtumapaikka on Cardiff, Wales, Iso-Britannia. Torchwood 3 -ryhmän tukikohta on Wales Millennium Centre -hallin vieressä sijaitsevan aukion alla (Linkki Google Mapsiin). "The Hubiin" pääsee aukiolta näkymättömän hissin avulla.


title: Torchwood

text: Sarjassa nähtiin vierailevana hahmona 2. tuotantokautena myös kapteeni John Hart, jota näyttelee Buffy, vampyyrintappajasta tuttu James Marsters sekä Martha Jones, jota näyttelee Freema Agyeman.


title: Lännen lokarin veli

text: Lännen lokarin veli on vuonna 1952 valmistunut suomalainen elokuva. Elokuvan on ohjannut Jorma Nortimo, käsikirjoittanut Reino Helismaa ja tuottanut T. J. Särkkä Suomen Filmiteollisuuden kanssa. Pääosia elokuvassa näyttelevät muun muassa Esa Pakarinen (Mr. Esa ”Coolman” Kulomaa), Henry Theel (Jaska Mäki), Elsa Turakainen (Hilkka) ja Sirkka-Liisa Wilén (Marketta).


title: Lännen lokarin veli

text: Halvalla tehdyn elokuvan katsojamäärät olivat keskimääräistä huomattavasti suuremmat. Eugen Terttula totesi arviossaan, että ”Lännen lokarin veli on vielä surkeampi sepite kuin "Rovaniemen markkinoilla"”.


title: Lännen lokarin veli

text: Elokuva kertoo kahdesta miehestä, jotka työskentelevät Yhdysvalloissa hiilikaivoksilla mutta joutuvat palaamaan Suomeen. Suomeen paluun syynä on oman perheen auttaminen. Tarinaan kuuluu myös naisten naurattamista, ryöstäjiä ja lehtimaailman konnia.


title: Lännen lokarin veli

text: Myöhemmässä arviossa sen todetaan olevan tavanomainen ”konnilla ja donnilla kuorrutettu puskakomedia”, jossa on esimerkiksi hiilikaivostyöntekijän (Henry Theel) laulamassa iskelmässä hupaisaa isänmaallisuutta. Eräässä kritiikissä käsikirjoitus saa arvion ”alamittaisesti sutaistu” ja ohjaus on ”huoleton”.-->


title: Pete Sandoval

text: Pete Sandoval (s. 21. huhtikuuta 1963) on elsalvadorilaissyntyinen yhdysvaltalainen extreme metal -rumpali. Hän on syntynyt Santa Anassa, El Salvadorissa. Hän on tunnettu tuplabasareiden käytön nopeudesta ja teknisestä osaamisesta. Ensimmäinen merkittävä bändi, jossa hän soitti oli grindcore-bändi Terrorizer. Kyseisessä bändissä hän alkoi kehittää rumpalintaitojaan.


title: Pete Sandoval

text: Sandovalia pyydettiin liittymään death metal -yhtye Morbid Angeliin. Terrorizer hajosi Sandovalin lähdön jälkeen. Häntä pidetään yhtenä nopeimmista metallirumpaleista, mutta jotkut sanovat hänen soittonsa hidastuneen Morbid Angeliin liittymisen jälkeen. Sandovalin soiton tunnettavin piirre on nopeat blast beatit.


title: Pete Sandoval

text: Hän joutui harjoittelemaan jopa öisin, että sai totuteltua jalkansa nopeuteen. Altars of Madness nauhoitettiin vain muutama kuukausi hänen liittymisensä jälkeen.


title: Pete Sandoval

text: Sandovalin lempinimiä ovat muun muassa ”Commando” ja ”Pete the Feet”.


title: Lassi Raunio

text: Lassi Erik Raunio (s. 11. lokakuuta 1983 Turku) on suomalainen kymmenottelija, joka edustaa seuratasolla Tampereen Pyrintöä.


title: Lassi Raunio

text: Raunio sijoittui 2002 Kingstonin nuorten MM-kisoissa kymmenottelussa neljänneksi. Hän voitti 2004 sisäratojen SM-kisoissa kultaa seitsenottelussa tuloksella 5503 ja pronssia 60 metrin aidoissa ajalla 8,08. Seuraavana vuonna hän voitti sisäratojen SM-kultaa seitsenottelussa tuloksella 5721 ja oli Universiadeissa kymmenottelussa viides tuloksella 7540. Hän uusi seitsenottelun sisäratojen Suomen-mestaruutensa myös 2006, jonka jälkeen hän voitti Jyväskylän Kalevan kisoissa SM-kultaa kymmenottelussa tuloksella 7862. Hänet valittiin Suomen joukkueeseen Göteborgin EM-kisoihin, joissa hän sijoittui yhdeksänneksitoista.


title: Lassi Raunio

text: Vuonna 2008 Raunio voitti sisäratojen SM-kisoissa seitsenottelussa kultaa. Vuoden 2009 Kalevan kisoissa Espoossa hän sijoittui kymmenottelussa toiseksi. Sisäratojen SM-kilpailuissa 2010 Turussa hän sijoittui toiseksi 60 metrin aitajuoksussa. Hän voitti kymmenottelun Suomen-mestaruuden Kajaanin Kalevan kisoissa 2010.


title: Lassi Raunio

text: Ennätyksellään Raunio on Suomen kaikkien aikojen tilastossa kymmenottelussa sijalla 11.


title: Yrjö Kivimies

text: Yrjö Armas Kivimies (alk. Uuno Armas Mattila; 8. joulukuuta 1899 Joensuu – 18. maaliskuuta 1980 Helsinki) oli suomalainen kirjailija, kriitikko, kolumnisti ja kääntäjä, jonka tunnetuin teos oli 1937 ilmestynyt "Pidot Tornissa".


title: Yrjö Kivimies

text: Kivimiehen vanhemmat olivat urakoitsija Enok Mattila ja Maria Paavola ja puoliso vuodesta 1949 Kaarina Saarnivaara. Päästyään ylioppilaaksi hän osallistui 1919 vapaaehtoisena Viron vapaussotaan, ja näistä kokemuksistaan hän kirjoitti 1921 esikoisteoksensa "Sotureita". Kivimies opiskeli jonkin aikaa Helsingin yliopistossa, mutta ryhtyi sitten vapaaksi toimittajaksi. Toimittajanuransa aikana hän kirjoitti kolumneja noin 50 eri nimimerkillä lehtiin "Uusi Suomi", "Suomen Kuvalehti", "Kuva" ja "Seura".


title: Yrjö Kivimies

text: 1930-luvulla Kivimies työskenteli jyväskyläläisessä Gummeruksen kustannusliikkeessä. Vuonna 1937 hän kokosi joukon nuoremman polven suomalaisia älymystön edustajia keskustelemaan silloin ajankohtaisista aiheista, kuten suomalaisen kansanluonteen myytistä, naapuruussuhteista ja erilaisten kansojen yhteiselosta helsinkiläisen Hotelli Tornin kabinettiin. Näiden keskustelujen pohjalta Kivimies julkaisi samana vuonna kirjan Pidot Tornissa, jossa keskustelijat esiintyivät salanimillä. Kivimies itse esiintyi kirjassa nimellä "konservatiivi". Muita keskustelijoita olivat Martti Haavio (dosentti), Tatu Vaaskivi (kirjailija), Lauri Viljanen (esteetikko), Niilo Mäki (filosofi), Helvi Hämäläinen (pikku rouva), Esko Aaltonen (lehtimies), Sakari Pälsi (suuri tuntematon), Kustaa Vilkuna (kansatieteilijä), Lauri Hakulinen (kielimies), Kaarlo Marjanen (kriitikko), Olavi Paavolainen (kulttuurimatkailija), Jussi Teljo (pessimisti), Matti Kurjensaari (radikaali) ja Urho Kekkonen (ministeri). Pitojen keskusteluissa tuotiin esille uusia ajatuksia, mutta keskusteluissa näkyi myös kansalliskiihko sekä epäluuloinen suhtautuminen vasemmistolaisiin ajatuksiin ja suuriin kansanjoukkoihin. "Pidot Tornissa" -kirjan perinteitä jatkoivat myöhemmin Eino S. Repo kirjallaan "Toiset pidot Tornissa" (1954) ja Erno Paasilinna kirjoillaan "Pidot Aulangolla" (1963) ja "Pidot Suomessa" (1972).


title: Yrjö Kivimies

text: Sodan jälkeen Kivimies toimi "Suomalainen Suomi" -lehden toimittajana 1946–1948. Hän sai Turun yliopiston filosofian kunniatohtorin arvon 1960.


title: Yrjö Kivimies

text: Kivimies suomensi 1920-luvulta alkaen muun muassa Rudyard Kiplingin, Mark Twainin, Edgar Allan Poen, Edgar Wallacen ja Honoré de Balzacin teoksia. Vuonna 1926 hän matkusti Tahko Pihkalan kanssa Yhdysvaltoihin, jossa he muun muassa ajoivat ostamallan Nash-merkkisellä autolla 4 500 mailin matkan Chicagosta Iowa Cityyn ja sieltä Fort Benningin ja Augustan kautta New Yorkiin. Matkakokemuksista Kivimies kirjoitti suositun kirjan "”Tahkon” mukana jenkkien maassa" vuonna 1928.


title: Yrjö Kivimies

text: Kivimies kirjoitti 1930-luvulla elokuvakäsikirjoituksia, joita hänen ystävänsä elokuvaohjaaja Teuvo Tulio ohjasi elokuviksi. "Taistelu Heikkilän talosta" (1936) pohjautui Johannes Linnankosken novelliin ja "Nuorena nukkunut" (1937) taas F. E. Sillanpään samannimiseen romaaniin. Jälkimmäisestä Kivimies jätti pois kaikki Sillanpään romaanissa olleet viittaukset Suomen sisällissotaan sillä aihe oli vielä 1930-luvun lopulla hyvin arka.


title: Yrjö Kivimies

text: Kivimies julkaisi myös synonyymisanakirjan "Synonyymisanasto" (1946) ja fraasisanakirjan "Näinkin voi sanoa" (1964). 1950-luvulla hän tuli tunnetuksi uusien modernististen kirjallisuusvirtauksien vastustajana.


title: Minigrip

text: Minigrip on amerikkalaisen ITW-yhtiön omistama säilytyspussien tavaramerkki. Suomessa Minigrip-tavaramerkkiä hallinnoi Amerplast Oy. Minigrip-sanaa käytetään usein virheellisesti yleisnimityksenä uudelleensuljettaville muovisille pakastus- ja säilytyspusseille (salpapussit).


title: Minigrip

text: Uudelleensuljettavat pussit keksi yhdysvaltalainen Robert W. Vergobbi, joka sai niille patentin 18. toukokuuta 1954. Samana vuonna Minigrip-yhtiö lisensoi ne kynäpusseiksi. Pusseja on eri kokoisia ja eri tarkoituksia varten, kuten mm. ruoan säilytykseen ja uv-säteilylle herkkien esineiden säilytykseen. Pussin suun reunat on muotoiltu niin, että ne painuvat tiiviisti toisiinsa kiinni. SliderGrip-pusseissa on vetoketjua muistuttava sulkeutumismekanismi.


title: Minigrip

text: Suomessa Minigrip-pusseja valmistetaan Ikaalisten Hakumäessä, jossa on ollut Amerplast Ikamer Oy:n tehdas jo vuodesta 1970 alkaen. Amerplast Ikamer Oy kuuluu Amerplast-konserniin, joka valmistaa joustopakkauksia myös Tampereella ja Puolassa.


title: Kuolleiden valtakunta

text: Kuolleiden valtakunta () on vuonna 2005 ensi-iltansa saanut kauhuelokuva, jonka on ohjannut George A. Romero. Elokuvan pääosissa ovat Simon Baker ja John Leguizamo.


title: Kuolleiden valtakunta

text: Vuosia sivilisaation romahtamisen ja epäkuolleiden ylösnousemuksen jälkeen vielä elävät ihmiset asuttavat aidattuja tukikohtia. Pittsburghissa sijaitsevassa tukikohdassa, Fiddler's Greenissä, vallitsee feudaalinen hallitus ja jossa pyritään palauttamaan elämä entiseen muotoonsa. Kaupunkia suojaa molemmilta puolilta järvet, sekä yksi suuri sähköaita. Kaupunki suosii rikkaita ja voimakkaita, kun enemmistöön kuuluvat köyhät asuttavat kaupungin slummeja. Kaupungin pahansuopa johtaja Kaufman on rahoittanut "Dead Reckoning"-ajoneuvoa, joka on raskaasti panssaroitu ja helpottaa kulkua zombien valtaamilla alueilla.


title: Kuolleiden valtakunta

text: Ajoneuvon suunnittelija sekä komentaja Riley Denbo saa kunniaa osakseen tukiessaan vähemmistöjä eri elintarvikkeillaan, joita hän nyt kykenee hakemaan kaupungin ulkopuolelta. Eräällä matkallaan kaupunkiin Riley miehistöineen kohtaa zombeja, jotka osoittavat älyllisiä merkkejä.


title: Kuolleiden valtakunta

text: Pian reissun jälkeen Riley jättää johtamistehtävät taakseen, ja käy visitoimassa paikallisessa baarissa. Tämä näkee yhdessä ystävänsä Charlien kanssa Slackin; prostituoidun naisen, joka laitetaan häkkiin vasten tahtoaan taistelemaan hengestään zombien kanssa. Riley pelastaa Slackin tappamalla zombit, ja Charlie tappaa baarin omistajan. Kaaoksen hälvettyä kolmikko pidätetään, ja Slack kertoo että Kaufman langetti tälle kuolemantuomioon yrittäessään lietsoa kapinaa köyhien keskuudessa.


title: Kuolleiden valtakunta

text: "Dead Reckoning"in toisen johtajan, Cholo DeMoran, mitta täyttyy Kaufmanin evätessä tämän luvatun asunnon. Cholo kaappaa ajoneuvon uhaten tuhota kaupungin, jolloin Kaufman määrää Rileyn, Charlien ja Slackin hakemaan ajoneuvon takaisin. Avukseen he saavat kolme sotilasta; Manoleten, Motownin ja Pillsburyn. Riley ryhmineen löytävät pian Cholon, joka tajuaa Rileyn työskentelevän Kaufmanille. Riley estää Choloa tuhoamasta kylää, ja ehdottaa tälle liittymistä hänen ryhmäänsä. Cholo kuitenkin haluaa tasata tilit Kaufmanin kanssa, ja palaa kaupunkiin. Matkalla takaisin Cholo saa pureman, ja pyrkii etsimään Kaufmanin käsiinsä kohtalostaan huolimatta. Riley palaa takaisin päin kaupunkiin, jälleen ajoneuvonsa kyydissä.


title: Kuolleiden valtakunta

text: Zombit löytävät "Big Daddy"-nimisen, epäkuolleen entisen bensa-aseman omistajan, johdolla kaupunkiin, ja tunkeutuvat pian sisään tappaen suuren osan sotilaista ja siviileistä. Vielä elossa olevat rikkaat eivät pääse ulos kaupungista sähköaidan mennessä päälle. Kaufman pyrkii ulos Fiddler's Greenistä rahojensa kanssa, mutta kohtaa zombiksi muuttuneen Cholon. Cholo höynäyttää Kaufmania esittämällä kuollutta, jolloin Big Daddy saa tilaisuuden tappaa molemmat propaanitankilla.


title: Kuolleiden valtakunta

text: Riley palaa ryhmineen Fiddler's Greeniin vain huomatakseen zombien tappaneen lähes kaikki siviilit. Riley lähettää ohjukset ihmisten ja zombien keskelle, päästäen heidät tuskistaan. Heidän yllätyksekseen suurin osa köyhistä selviytyi Mulliganin johdolla hyökkäyksestä, ja he saapuvat Rileyn luokse. Riley jättää jäähyväiset kaupunkiin jääville, ja ryhmineen jatkaa matkaansa. Bid Daddy ryhmineen jatkaa myös etenemistään, ja Riley tajuaa jättää heidät rauhaan. Ihmiset suuntaavat kohti Kanadaa "Dead Reckoningilla".


title: Havaijipaita

text: Havaijipaita () on Havaijilta lähtöisin oleva paitatyyppi. Paidat ovat painettuja, useimmiten lyhythihaisia ja kauluksellisia. Tavallisesti paidoissa toistuvat värikkäät trooppiset kuva-aiheet. Havaijipaidassa on yleensä napit, joskus pullover-tyyppisesti vain rintaan asti. Paitoja on sekä miehille että naisille, naisten paidoissa on usein syvempi V-aukkoinen leikkaus.


title: Havaijipaita

text: Havaijipaidat tulivat muotiin ensimmäisen kerran 1930-luvulla. Havaijilla vuonna 1966 paikallinen kauppakamari aloitti ”aloha-perjantai”-perinteen (Aloha Fridays). Sen myötä perjantaisin hallinnon ja liikemaailman työntekijät saattoivat alkaa pukeutua perjantaisin havaijipaitoihin normaalin puvun ja solmion sijaan.


title: Stoa poikile

text: Stoa poikile ( tai , "Poikilē stoa", "Kirjava/Maalattu pylväshalli") oli antiikin aikainen stoa eli pylväshalli, joka sijaitsi Ateenan antiikin aikaisen Agoran luoteisosassa. Se sai nimensä seinämaalauksistaan ja tunnetaan stoalaisuuden synnynpaikkana.


title: Stoa poikile

text: Stoa poikile rakennettiin noin vuonna 470–460 eaa. Sen rakennuttaja oli Peisianaks. Siksi rakennus tunnettiin alun perin nimellä "Peisianaktios". Myöhemmin rakennusta alettiin kutsua ”Maalatuksi” stoaksi sen seinämaalausten mukaan. Maalaukset olivat antiikin aikana hyvin tunnettuja. Ne tehtiin pian stoan rakentamisen jälkeen 400-luvun eaa. puolessa välissä. Stoan koristeli freskomaalari ja kuvanveistäjä Mikon Ateenalainen yhdessä Panainoksen ja Polygnotos Thasoslaisen kanssa.


title: Stoa poikile

text: Myöhemmin stoa on tullut kuuluisaksi ennen kaikkea siitä, että stoalainen filosofikoulukunta on saanut nimensä sen mukaan. Tämä on seurausta siitä, että stoalaisuuden perustaja Zenon Kitionilainen opetti rakennuksessa 200-luvun alussa eaa. Erääksi syyksi siihen, että Zenon valitsi stoan opetuspaikakseen, on ehdotettu sitä, että rakennuksen maalaukset esittivät niitä hyveitä, joita hän filosofiassaan opetti.


title: Stoa poikile

text: Stoa poikile yhdisteli doorilaista ja joonialaista tyyliä. Sen julkisivun pylväikkö oli doorilaisia pylväitä ja sisäpuolen pylväät puolestaan joonialaista tyyliä. Sisäpuolen pylväät jakoivat stoan kaksilaivaiseksi. Rakennuksen pituus oli noin 36 metriä ja leveys noin 12,5 metriä. Stoa oli rakennettu koillis-lounaissuunnassa niin, että se avautui etelään päin. Sen rakennusmateriaalina oli kalkkikivi. Pylväissä oli käytetty myös marmoria.


title: Stoa poikile

text:
Stoan seinämaalaukset kuvasivat muun muassa Marathonin ja Oinoin taisteluja, Theseuksen voittoa amatsoneista sekä Troijan kukistumista. Tieto maalauksista perustuu Pausaniaan kuvaukseen teoksessa "Kreikan kuvaus". Maalausten lisäksi stoassa oli esillä voitetuilta vihollisilta saatua sotasaalista.
Stoa poikilen alue, Agoran pohjoisin osa, jää nykyisin Ateenan metroradan pohjoispuolelle Monastirákin kaupunginosaan eroon varsinaisesta Agoran arkeologisesta alueesta. Agoran alueen kaivauksia suorittava American School of Classical Studies at Athens on vähitellen hankkinut omistukseensa stoan päällä olevia 1800-luvulla rakennettuja taloja, purkanut ne ja suorittanut alueella lisää kaivauksia. Ensimmäiset osat Stoa poikilen raunioista löydettiin vuonna 1981. Nykyisin on kaivettu esiin osa rakennuksen perustuksesta sekä pylväiden jalustoista. Vuonna 2013 oli tarkoitus hankkia loput rakennuksen päällä olevat talot, jotta kaivauksia voitaisiin jatkaa.


title: Stoa poikile

text: Vanhoissa Agoran alueen kartoissa Stoa poikile on yleensä sijoitettu idemmäksi kuin mistä se löydettiin. Stoa poikilen löytöpaikalle sen sijaan sijoitettiin aiemmin yleensä niin kutsuttu Hermien stoa, jonka sijainti on nykyään tutkimusongelma.


title: Banaanikärpäsen kasvatus laboratoriossa

text: Banaanikärpäsen kasvatus laboratoriossa tapahtuu tasaisessa lämpötilassa pidetyissä ja ilmavasti suljetuissa lasipulloissa, joiden pohjalle on valettu puuromaista kärpäsen toukkien ja aikuisten ravintoalustaa. Laboratorioissa banaanikärpäsiä käytetään muun muassa erilaisissa geneettisissä ja fysiologisissa tutkimuksissa. Tutkimuksia varten laboratoriossa tulee olla mahdollisuus kasvattaa ja risteyttää useita erilaisia kärpäskantoja.


title: Banaanikärpäsen kasvatus laboratoriossa

text: Banaanikärpäsiä kasvatetaan pienissä lasipulloissa, jotka on suljettu ilmavasti joko sideharsolla tai vaahtomuovitupolla. Kantoja ylläpidetään suuremmissa, yleensä noin 200 ml:n vetoisissa "kasvatuspulloissa". Haluttujen yksilöiden risteytys ja näiden jälkeläisten nopeampi kasvatus tehdään pienemmissä, yleensä noin 50 ml:n vetoisissa "risteytyspulloissa". FlyBasen kautta tai suoraan kantakeskuksista postitse tilatut yksilöt kuljetetaan tätäkin pienemmissä, noin 10 ml:n muovipulloissa, joista ne on siirrettävä suurempiin pulloihin.


title: Banaanikärpäsen kasvatus laboratoriossa

text: Koska banaanikärpänen on vaihtolämpöinen eliö, on sen sukupolven kierto riippuvainen kasvatuslämpötilasta. Siksi kasvatuspulloja pidetään yleensä kasvatushuoneessa, jonka lämpötila on vain noin 18 astetta. Tässä lämpötilassa banaanikärpäsen kehitys kestää noin 4 – 5 viikkoa. Risteytykset taas tehdään korkeammassa lämpötilassa, joka on yleensä noin 24 astetta. Näin kärpäset kehittyvät nopeammin ja risteytyksen tulos saadaan nopeammin selville. Kasvatuspulloissa olevat kärpäset siirretään uusiin pulloihin noin kuuden viikon välein, jotta ruoka olisi aina tuoretta ja etteivät banaanikärpäsen taudit pääsisi leviämään pulloissa. Yleensä samaa kantaa olevat eri pullot vaihdetaan noin kahden viikon väleillä, jotta osa pulloista on aina tuoreita.


title: Banaanikärpäsen kasvatus laboratoriossa

text: Kotioloissa banaanikärpäsiä kasvatettaessa (esimerkiksi akvaariokalojen ruoaksi) niiden kasvatus onnistuu parhaiten yksinkertaisesti erlenmeyer-pullon kaltaisessa lasiastiassa, johon on valettu hiivaa ja fruktoosisokeria sisältävää agaroosi- ja mannaryynihyytelöä. Laboratorio-olosuhteissa ravintoalustan koostumus on kuitenkin hieman monimutkaisempi, pääasiassa tautien ja homeiden torjunnan vuoksi. Yleinen valmistusohje noin 20 – 25 kpl 200 ml:n pulloon tarvittavalle "puurolle" sisältää seuraavat valmistusaineet:Aineksista hiivat toimivat kärpästen pääasiallisena ravintona. Hiivat puolestaan käyttävät siirappia ja mannaryynejä kasvaakseen. Agar antaa puurolle kiinteyttä ja Nipagin M estää homeiden kasvun. Puuro keitetään ja sitä valetaan steriloidun pullon pohjalle parin senttimetrin kerros, jonka jälkeen pullot suljetaan steriilillä vanutupolla. Pullojen annetaan seistä noin vuorokauden ajan, jotta ylimääräinen kosteus haihtuu ja massa jäähtyy huoneenlämpöiseksi. Kärpäset siirretään uuteen pulloon vanhasta pullosta nopeasti karistamalla.


title: Banaanikärpäsen kasvatus laboratoriossa

text: Jokaisesta laboratoriossa ylläpidettävästä kannasta pidetään yleensä omaa kantakirjaa, johon merkitään kunkin kannan genotyyppi, sen ylläpidon vaativat erikoistoimenpiteet sekä havaitut sairaudet ym. Osa banaanikärpäslaboratorioista ylläpitää näitä tietoja myös internetissä. Banaanikärpästutkimuksen perinteiden mukaisesti useimmat laboratorioista ovat valmiita lähettämään ylläpitämiään kärpäskantoja maksutta muille tutkijoille, jotta myös nämä saavat tehdä kokeita harvinaisilla kannoilla. Maailmalla on myös muutamia niin sanottuja kaupallisia kantakeskuksia, jotka ylläpitävät suuria määriä erilaisia kärpäskantoja ja joiden kautta voi helposti tilata useimpia yleisiä mutanttikantoja. FlyBase, joka ylläpitää listaa kaikista tunnetuista mutanttikannoista, listaa myös sivuillaan kantojen saatavuustietoja.


title: When Angels & Serpents Dance

text: When Angels & Serpents Dance on rock-yhtye P.O.D.:n seitsemäs studioalbumi. Yhtye ilmoitti ensin julkaisevansa albumin vuoden 2007 elokuussa, mutta siirsi julkaisua vielä myöhemmäksi ajankohdaksi – ensin lokakuuhun 2007, ja lopulta 8.:een huhtikuuta 2008. Tämän syy on se, että albumia ehdittäisiin promotoida tarpeeksi ennen sen ilmestymistä. Levy tulee olemaan yhtyeen ensimmäinen studioalbumi viiteen vuoteen, jolla alkuperäinen kitaristi Marcos Curiel on mukana.


title: When Angels & Serpents Dance

text: Albumi ylsi Yhdysvalloissa Billboard 200 -listan yhdeksännelle sijalle.


title: Kition

text: Kition (, myös "Kētion", , "Kytion", , foin. "Kt", "Kty", ) oli antiikin aikainen kreikkalais-foinikialainen kaupunki Kyproksen saarella. Se sijaitsi nykyisen Lárnakan kaupungin paikalla.


title: Kition

text: Kition sijaitsi Kyproksen kaakkoisrannikolla. Sen akropolis eli yläkaupunki sijaitsi kaupungin koillisosassa ja alakaupunki etelään viettävässä rinteessä. Kaupungin satama sijaitsi sittemmin umpeen liettyneessä luonnonsatamalahdessa akropoliin alapuolella kaupungin itäosassa. Rannikko on siirtynyt antiikin aikaisesta noin 0,5 kilometriä. Kaupungin lähellä oli suolajärviä, samoin kuin nykyisinkin.


title: Kition

text:
Kitionin paikka on ollut asuttu viimeistään varhaisella pronssikaudella. Kitionin kaupungin perustivat myöhäisellä pronssikaudella eli mykeneläisellä kaudella 1200-luvun eaa. lopulla Peloponnesokselta Kreikasta tulleet mykeneläiset asuttajat. Se saattoi olla saaren varhaisin tai ainakin varhaisimpia kaupunkeja yhdessä nykyisin Égkomina tunnetun asutuksen kanssa.
Foinikialaiset saapuivat Kitioniin 800-luvulla eaa., ja ottivat sen ensin kauppa-asemakseen ja myöhemmin siirtokunnakseen. Kaupungin kansalaisesta käytettiin etnonyymiä "Kitieus" (), myöhemmin latinaksi "Citiensis". Itäisissä lähteissä Kition esiintyy ilmeisesti nimimuodossa "Khittim" ("Kittim", "Chittim"), ja "Vanhassa testamentissa" esiintyvien kittiläisten oletetaan tarkoittavan sen asukkaita.


title: Kition

text: Tämän jälkeen Kition oli foinikialainen kuningaskunta, eikä sitä lueta saaren kreikkalaisten kaupunkivaltioiden eli polisten joukkoon. 700- ja 600-luvuilla eaa. Kition oli Assyrian alaisuudessa ja 500-luvulta 300-luvulle eaa. Persian alaisuudessa. Myös foinikialaisella ajalla suuri osa väestöstä oli edelleen kreikkalaista. Ilmeisesti myös osa kuninkaista oli kreikkalaisia. Kition oli merkittävässä roolissa foinikialaisen ja muun itäisen kulttuurin, erityisesti uskonnon, välittämisessä kreikkalaiseen maailmaan. Kaupungin ei tiedetä lyöneen omaa rahaa.


title: Kition

text: Kition liittyi Joonian kapinaan vuosina 499–498 eaa. Persian valtaa vastaan. Tuohon aikaan kreikkalaisilla oli ilmeisesti ylivalta kaupungissa, sillä foinikialaiset olivat Persian puolella. Ateenalaiset piirittivät kaupunkia Kimonin johdolla persialaissotien lopulla noin 450 eaa. ja saivat sen vallatuksi, mutta Kimon sairastui ja kuoli laivallaan kaupungin satamassa, mikä johti ateenalaisten vetäytymiseen.


title: Kition

text: Kapinan epäonnistuminen nosti foinikialaiset takaisin valtaan kaupungissa vuonna 479 eaa. Nämä hallitsivat Kitionia vuosiin 388–387 eaa. saakka, jolloin Salamiin kuningas Euagoras I vapautti kaupungin vähäksi aikaa ateenalaisen Khabriaan avustuksella. Tänä aikana kaupungin kuninkaana toimi kreikkalainen Demonikos. Tämän jälkeen foinikialaiset olivat jälleen vallassa aina siihen saakka, kun Ptolemaios I valtasi kaupungin vuonna 312 eaa. Hän surmautti kaupungin viimeisen foinikialaiskuninkaan Pumiathonin sekä poltatti kaupungin foinikialaiset temppelit.


title: Kition

text: Kitionista olivat kotoisin muun muassa stoalaisuuden perustaja Zenon sekä lääkärit Apollonios ja Apollodoros. Perimätiedon mukaan kaupungin ensimmäinen piispa varhaiskristillisenä aikana oli Lasaros eli Lasarus, jonka Jeesus oli herättänyt kuolleista, ja joka lähti lähetystyöhön. Häntä pidettiin myös kaupungin suojeluspyhänä, ja kaupungissa oli tämän toisena eli viimeisenä hautana pidetty paikka (nykyisin Lárnakan Pyhän Lasaruksen kirkossa).


title: Kition

text: Kition kärsi arabien hyökkäyksestä 600-luvulla jaa. saaren muiden kaupunkien tavoin. Se elpyi myöhemmin keskiajalla ja on kehittynyt nykyiseksi Lárnakan kaupungiksi. Nykyinen kaupunki on saanut nimensä osmanivallan aikana seudun lukuisista antiikin aikaisista sarkofageista ("larnaks"). Brittivallan aikana kaupungin antiikin aikaisia rakennusjäänteitä käytettiin muun muassa alueen soiden täyttämiseen.


title: Kition

text: Kaupungin järjestelmälliset arkeologiset kaivaukset alkoivat vuonna 1894. Kaivauksia on suoritettu myös vuonna 1913, vuosina 1929–1930 ruotsalaisten arkeologien toimesta, sekä jälleen vuodesta 1959.


title: Kition

text: Kitionin kaupungista vain pieni osa on kaivettu, sillä nykyinen Lárnaka sijaitsee antiikin aikaisen kaupungin päällä. Kaupunki oli ympäröity muurein, joiden reitti voidaan jäljittää lähes koko niiden matkalta, ja joista on säilynyt joitakin jäänteitä erityisesti niiden länsiosassa. Muureja on mykeneläiseltä klassiselle kaudelle.


title: Kition

text: Tärkeimmät arkeologiset alueet Lárnakan kaupunkialueella tunnetaan nykyisin nimillä Katharí (myös ”Alue II”, ) ja Pampoúla (”Bamboula”, ). Katharísta on löydetty suurikokoisen temppelin rauniot. Sen paikalla oli varhaisempi, mykeneläisaikainen pyhäkkö, joka jäi käytöstä noin 1000 eaa. Sen paikalle rakennettiin uusi foinikialainen temppeli noin 850 eaa. Sen koko oli noin 35 x 22 metriä. Temppeli oli käytössä aina 300-luvun eaa. lopulle saakka, ja siinä on ollut sen historian aikana neljä eri rakennusvaihetta. Alueella on myös lukuisten pienempien pyhäkköjen jäänteitä.


title: Kition

text: Pampoúlan alueelta noin 500 metriä etelämpää on löydetty pyhäkköjen, asutuksen ja sataman jäänteitä. Osa alueesta on kuulunut kaupungin akropoliihin. Pyhäkkölöytöihin lukeutuvat Afrodite-Astartelle omistetetun temppelin rauniot sekä Herakles-Melkartille omistettu temppeli. Varhaisimmat pyhäkköjen osat on ajoitettu 800-luvulle eaa. Asutuksen jäänteitä on löydetty geometriselta kaudelta hellenistiselle kaudelle saakka. Kitionissa oli kaksi satamaa, kauppasatama ja sotasatama. Pampoúlasta on kaivettu sotasatamaa ja sen telakkaa laivoille tarkoitettuine ramppeineen ja laivasuojineen.


title: Kition

text: Myös kaupungin teatterin, gymnasionin sekä Artemis Paralialle omistetun temppelin paikat tunnetaan. Kaupungissa tiedetään olleen myös ainakin Zeus Kerauniokselle, Asklepiokselle ja Hygieialle, Adonis-Eshmunille sekä Baal Senatorille omistetut pyhäköt. Muihin löytöihin lukeutuu muun muassa hellenistiselle kaudelle ajoitettu kylpylärakennus. Kaupungin hautausmaita on löydetty sen pohjois-, länsi- ja eteläpuolelta.


title: Kition

text: Kitionista tehdyt esinelöydöt ovat Lárnakan arkeologisessa museossa, joka sijaitsee heti Pampoúlan alueen eteläpuolella, sekä Kyproksen museossa Nikosiassa. Merkittäviin esinelöytöihin lukeutuu muun muassa assyrialainen Sargon II:n stele vuodelta 709 eaa. Siinä oleva teksti kertoo Kitionin maksaneen Assyrialle veroa.


title: Kulakki

text: Kulakki "(ven. kulak eli nyrkki, bolševikeille kyläkapitalisti, keinottelija, pomo)" oli Stalinin nimitys varakkaista talonpojista eli maanviljelijöistä. Kulakkiperheitä laskettiin vuonna 1927 olevan Venäjällä 750 000 kappaletta, mutta maatalouden kollektivisoinnin jälkeen heidän määränsä laski lähes olemattomiin. Länsimaisten mittareiden mukaan kulakit eivät olleet varakkaita, vaan omistivat yleensä vain 10 ha maata ja 2−3 lehmää. Heidät kuitenkin leimattiin riistäjiksi, jos he saivat maasta vuokratuloja, käyttivät palkattua työvoimaa tai saivat muita tuloja ilman omaa työpanosta.


title: Kulakki

text: Kulakit kykenivät varakkaampina talonpoikina myymään viljaa valtiolle, mutta eivät olleet halukkaita siihen valtion asettamilla ehdoilla. Tästä syystä heidän nähtiin olevan avainasemassa Neuvostoliiton taloudessa.


title: Kulakki

text: Vuonna 1906 alkaneen Stolypinin reformin tarkoituksena oli kasvattaa tilakokoa ja maatalouden tehokkuutta, se antoi uusille viljelijöille mahdollisuuden hankkia isoista maatiloista lohkottuja maapalstoja lainarahalla ja lyhentää tätä velkaa omalla työllään, eräänlaisilla taksvärkkipäivillä. Uudistuksella ei haluttu kuitenkaan loukata jo olemassa olevaa yksityistä suurmaanomistusta, joka hankaloitti sen läpivientiä. Vuonna 1912 16 prosenttia talonpojista omisti vähintään 3,2 hehtaaria, joten heidät luokiteltiin kulakeiksi. Bolševikkien päästyä valtaan he jatkoivat uudistusta maadekreettinä alhaisen kannatuksensa lisäämiseksi maaseudulla ja jakoivat maata lähes kaikille maaseudun asukkaille. Kulakkien määrä kasvoi voimakkaasti sotakommunismin aikana.


title: Kulakki

text: Stalin oli itse osallistunut viljan keräämiseen Uralilla ja Siperiassa. Hänellä oli kyky seurailla puolueen enemmistön mielipidettä ja ryhtyä itse tarpeen vaatiessa johtamaan sitä. Viljan keräyksen jälkeen hän julisti keinon viljan saamiseksi pakolla. Ohjelman mukaan talonpojat jaettiin köyhiin, keskivarakkaisiin ja rikkaisiin eli kulakkeihin. Vilja saatiin kerättyä rikkailta liittoutumalla köyhien ja keskivarakkaiden talonpoikien kanssa kulakkeja vastaan. Sen mukaan NEP-kaudella syntynyttä liittoa talonpoikien kanssa ei saanut päästää katkeamaan, vaan köyhempien talonpoikien avulla tuli tuhota kulakit luokkana. Ohjelman mukaisesti aloitettiin maanlaajuinen ajojahti kulakkeja vastaan.


title: Kulakki

text:
Marxismi-leninismin mukaan kulakit olivat köyhien maanviljelijöiden luokkavihollisia. Kulakit ryhtyivät vastarintaan vastustaessaan vuodesta 1929 käynnistynyttä maatalouden kollektivisointia.
Vastauksena se sai kokea Stalinin vastatoimet: noin 2,5 miljoonaa kulakkia teloitettiin, satoja tuhansia pakkosiirrettiin ja useilta pakkolunastettiin omaisuus. Lisäksi Stalinin aikana kymmeniä miljoonia teloitettiin, lähetettiin vankileireille tai yksinkertaisesti vain katosi.


title: Kulakki

text: Karkotuksissa viranomaiset jakoivat kulakit kolmeen ryhmään. Vaarallisimman ryhmän perheet hajotettiin siten, että isäntä karkotettiin pakkotyöleirille ja muu perhe etäisille alueille. Toiseen ryhmään kuuluneet lähetettiin perheittäin kaukaisille alueille. Vähiten vaaralliset saivat jäädä asuinseudulleen, ja heille annettiin heikkolaatuista maata syrjäiseltä paikalta. He eivät kuitenkaan kyenneet selviytymään valtion asettamista ylivoimista velvotteista, jolloin heidän oli myöhemmin lopetettava itsenäinen viljely.


title: Vilma Juusonen

text: Vilma Juusonen on suomalainen lapsinäyttelijä, joka näytteli televisiosarjassa "Tahdon asia".


title: Jaakko Gummerus

text: Jaakko Gummerus (13. lokakuuta 1870 Sääminki – 24. marraskuuta 1933 Tampere) oli Helsingin yliopiston professori ja myöhemmin Porvoon ja Tampereen piispa.


title: Jaakko Gummerus

text: Jaakko Gummeruksen vanhemmat olivat Aleksander Gummerus ja Alma Maria Nordlund. Sukutaustat hänellä olivat vahvasti papillisia. Rovasti Aleksander Gummerusta edelsi jo seitsemän peräkkäistä sukupolvea pappeja. Jaakon äitikin oli papin tytär. Jaakko Gummeruksen sisarukset olivat Helmi Maria, Emmi Irene, Kaarlo Immanuel, Arvo Johannes, Alarik, Hanna Augusta, Martti Aleksander (Pihkala), Katri Sohvi, Rurik Jonatan (Pihkala) ja Lauri (Pihkala).


title: Jaakko Gummerus

text: Koulunkäyntinsä Jaakko-poika aloitti Helsingin suomalaisessa alkeisopistossa. Osan opintojaan hän suoritti terveydellisistä syistä Pihtiputaalla, jossa hänen isänsä oli kirkkoherrana. Kolme lukiovuotta hän vietti kotonaan, herännäishenkisessä maalaispappilassa. Tämä ajanjakso oli tärkeä hänen hengellisen elämänsä kehitykselle. Vuonna 1887 hän suoritti ylioppilastutkinnon.


title: Jaakko Gummerus

text: Jaakko Gummerus solmi avioliiton vuonna 1896 Sigrid Maria Sundelinin kanssa.


title: Jaakko Gummerus

text: Vuonna 1890 Jaakko Gummerus suoritti filosofian kandidaatin tutkinnon, jonka jälkeen hän oli puolitoista vuotta sanomalehtimiehenä Jyväskylässä. Kansan kirkko ja pappiskutsumus olivat kuitenkin hänelle rakkaita. Niinpä hän lähtikin Helsingin yliopiston teologiseen tiedekuntaan jatkamaan lukujaan pääaineenaan kirkkohistoria. Vuosina 1893-1894 hän opiskeli Upsalan, Hallen ja Leipzigin yliopistoissa. Teologian kandidaatiksi hän valmistui vuonna 1897 ja vihittiin samana vuonna papiksi.  Teologian lisensiaatin tutkinnon hän suoritti vuonna 1900 ja väitteli tohtoriksi vuonna 1907.


title: Jaakko Gummerus

text: Kirkkohistorian tutkijana mainetta saanut Jaakko Gummerus oli Helsingin yliopiston kirkkohistorian professorina vuosina 1900–1920. Hän valmisti luentonsa perusteellisesti ja nämä olivat rikastuttavia ja syventäviä. Hänen luentojaan ihailtiin. Tunnettiin suurta haikeutta, kun hän jätti virkansa.


title: Jaakko Gummerus

text: Työala vaihtui vuonna 1920, kun Gummerus valittiin Porvoon hiippakunnan piispaksi. Vuonna 1923 kirkossa toteutettin kielellinen hiippakuntajako. Tällöin Porvoon hiippakunnasta tuli Tampereen hiippakunta ja Gummeruksesta Tampereen piispa.  Samalla perustettiin uusi ruotsinkielinen Porvoon hiippakunta.


title: Jaakko Gummerus

text: Tuomiokapitulin esimiehenä hän syventyi monipuolisiin kirkon hallintoa koskeviin kysymyksiin ja muodosti niistä oman kantansa. Tuomiokapitulissa saattoi joissakin kysymyksissä syntyä erimielisyyttäkin. Piispan hieno luonne, laajasydämisyys ja leikillisyys vaikuttivat, ettei repiviä riitoja syntynyt. Piispan arvokkaimpiin tehtäviin kuuluivat pappisvihkimykset. Tampereella hän ehti kymmenen vuoden aikana toimittaa 28 pappisvihkimystä, joissa vihittäviä oli yhdestä yhdeksään. Piispan kirjeenvaihto oli laajaa, kehottihan hän pappeja kirjoittamaan hänelle. Piispantarkastusten neuvottelukokouksissa kosketeltiin kaikkia seurakuntaelämän eri puolia. Erityinen huomio kiinnitettiin opetusoloihin, joissa hän terotti kirkon ja koulun läheistä suhdetta.


title: Jaakko Gummerus

text: Professorina ja piispana hän osallistui kirkolliskokouksiin vuosina 1919, 1928 ja 1933. Hänen lausuntonsa olivat erittäin asiallisia ja huolellisesti valmisteltuja.


title: Jaakko Gummerus

text: Gummerus oli arvostettu kirkon edustajana ulkomailla. Koulutus, kielitaito ja valpas harrastus kristikunnan yhteisissä asioissa antoivat erinomaiset edellytykset edustajuudelle. Käyntikohteina olivat muun muassa Englanti, Norja, Ranska ja Hollanti.


title: Jaakko Gummerus

text: Tampereen piispana Gummerus toimi kuolinvuoteensa 1933 asti.


title: Jaakko Gummerus

text: Jaakko Gummerus oli tuottelias kirjailija. Merkittävimpiä teoksia hänellä oli Mikael Agricolan elämäkerta 1902. Gummeruksen laaja 16 000 niteen kirjasto siirtyi hänen kuolemansa jälkeen Tampereen kaupunginkirjaston haltuun.


title: Muistomerkki

text: Muistomerkki on jonkin muistona toimiva objekti. Usein muistomerkin aihe on henkilö, yleisimmin kuollut henkilö tai joku tapahtuma. Yleisiä muistomerkin muotoja ovat maamerkit, kuten patsaat, veistokset, monumentit, suihkulähteet tai jopa kokonaiset puistot tai paikat. Muistomerkki voi syntyä myös spontaanisti ja olla tilapäinen.


title: Muistomerkki

text: Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Yleisiä muistomerkkejä ovat myös sotamuistomerkit, joita pystytetään sodassa tai sodissa menehtyneiden muistoksi.


title: Muistomerkki

text: Muistomerkkeihin saattaa liittyä ideologisia, poliittisia ja taiteellisia kiistoja. Esimerkiksi Joensuussa sijaitseva "Pielisjoen kanavoinnin muistomerkki" paljastettiin vuonna 1879. Siinä Venäjän vaakunan kaksipäinen kotka seisoo maapalloa symboloivan pallon päällä ja graniittijalustaan kiinnitetyssä laatassa lukee: "Alexander II Pielis joen kanava 1874-1879". Muistomerkki tuhottiin räjäyttämällä syksyllä 1917, mutta koottiin löydetyistä jäännöksistä ja pystytettiin uudelleen vuonna 1961.


title: Lego System

text: Lego System (viralliselta nimeltään "Lego System of play") on Lego Group -yhtiön tärkein ja vanhin tuotesarja. Se otettiin käyttöön 1970-luvulla ja sen kehittäjänä oli Kjeld Kirk Kristiansen, Lego-yhtiön perustajan Ole Kirk Christiansenin pojanpoika. Tähän tuotesarjaan kuuluvat useimmat Lego-sarjat kuten Lego City. Lego System -setit rakentuvat tavallisista Lego-palikoista. Lego System -settien ikärajat ovat tavanomaisesta kuudesta vuodesta ylöspäin.


title: Lego System

text: 1970-luvun alkupuolella Lego-yhtiö kasvoi voimakkaasti, kiitos yli kymmenen vuotta vanhan Lego-palikan. Silloinen toimitusjohtaja Godtfred Kirk Christiansen, alkuperäisen perustajan poika, halusi panostaa tuotekehittelyyn ja näin edistää nopeaa kasvua. Hänen poikansa Kjeld, tuleva seuraava toimitusjohtaja, kehitti idean "järjestelmästä järjestelmän sisällä". Tämä ajatus poiki tulevina vuosina kulmakivet nykyisille Lego-tuotteille. Nämä kulmakivet, aikaisemmin vuonna 1969 myyntiin tulleen Duplo-tuotesarjan ja vuonna 1977 ilmestyneen Lego Technic -sarjan lisäksi, olivat sarjat Lego Town (aikaisemmin ollut tuotesarja vaihtoi nimeä), Lego Avaruus (1979) ja Lego Linna (1984). Nämä viisi kulmakiveä voidaan erottaa nykyisistäkin sarjoista.


title: Lego System

text: "System of Play" rakentuu kolmesta sarjasta, Townista, Avaruudesta sekä Linnasta. Nämä sarjat sisältävät itsessään toisia sarjoja eli ns. "sivusarjoja". Nämä "sivusarjat" rakentuvat tavallisesti saman mallin mukaan erilaisista seteistä. Niissä on:Yleensä Avaruus- ja Linna-sarjat seuraavat tarkasti tätä muottia, Town-sarjoissa esiintyy enemmän vaihtelua.


title: Surgutneftegaz

text: Surgutneftegaz () on yksi Venäjän suurimmista öljy- ja kaasuyhtiöistä. Talouslehti Forbesin kevään 2012 listauksessa yhtiö oli Venäjän 6. suurin julkisesti noteerattu yritys ja maailman 200. suurin yritys.


title: Surgutneftegaz

text: Surgutneftegaz on osin Venäjän valtion ja osin toimivan johdon omistuksessa. Pieni osa osakkeista noteerataan Moskovan pörssissä. Vuonna 1993 yksityistetyn Surgutneftegazin omistus junailtiin osin toimivan johdon käsiin. Toimitusjohtaja, oligarkki Vladimir Bogdanov on toiminut yhtiössä vuodesta 1983 lähtien.


title: Surgutneftegaz

text: Öljy-yhtiö Rosneftin tapaan myös Surgutneftegaz on ostanut osia konkurssiin ajetusta Jukosista, mutta muuten yritys ei ole kasvanut Siperiasta ulos.


title: Surgutneftegaz

text: Surgutneftegaz perustettiin vuonna 1993 samannimisen valtion tuotanto-osan mukaan. Yksityistämisessä Venäjän valtio piti itsellään 45 prosenttia, 8 prosenttia myytiin suljetussa huutokaupassa ja 7 prosenttia osti yritys itselleen. Loput 40 prosenttia myytiin Hanti-Mansian autonomisen piirikunnan rahastolle, joka myi osuutensa muutamaa vuotta myöhemmin takaisin Surgutneftegazin tytäryhtiölle Neft-Investille. Surgutneftegazin tärkeimmät tuotantolaitokset sijaitsevat Hanti-Mansian autonomisen piirikunnassa ja Sahan tasavallassa


title: Surgutneftegaz

text: Viime vuosien öljyvientiveron nostot ovat leikanneet venäläisten öljy-yhtiöiden tuloksia. Venäjän pääministeri Mihail Fradkov uhkasi kesällä 2007 nostaa öljyvientiveroa entisestään, mikäli yritykset eivät investoi itäisen Siperian löydöksiin. Surgutneftegazin edellisen vuoden tulos putosi kolmanneksella. Syynä olivat Venäjän valtion öljynvientiveron korotus 55 prosentilla ja louhintaveron nousu 24 prosentilla.


title: Lego Western

text: Lego Western (Lego Wild West) oli Lego Groupin teema, joka oli markkinoilla vuodesta 1996 vuoteen 1997. Western kertoi nimensä mukaisesti Amerikan "villin lännen" tapahtumista neljän osapuolen, uudisasukkaiden, roistojen, Yhdysvaltojen ratsuväen ja intiaanien, näkökulmasta. Vuonna 2002 eräät teeman seteistä julkaistiin uudelleen.


title: Lego Western

text: Julkaisuvuonaan 1996 Western keskittyi kertomaan "Kojoottijengin" piinaamasta Silver Citystä ja sen asukkaista. Silver Cityn puolustajat, sheriffi Duke ja seitsemännen ratsuväkirykmentin linnoituksen, Fort Legoredon (tunnetaan myös nimellä Avalonin linnake), joukot pyrkivät nappaamaan hylätyssä kultakaivoksessa majaa pitävän jengin ja varsinkin jengin puna-asuisen johtajan .


title: Lego Western

text: Vuonna 1997 Western teemaan tuli oma "alateemansa" intiaaneista kertovien settien muodossa. Nämä setit kertoivat päällikkö Juoksevan karhun intiaaniheimosta . Ei ole selvää millaiset välit intiaaneilla ja muilla Western-teeman hahmoilla oli, sen sai leikkijä itse päättää.


title: Lego Western

text: Western toi mukanaan useita uusia Lego-elementtejä, joista varsinkin revolveri ja haulikko ovat huomattavia askeleita kohti realistisempia aseita aikaisempiin ase-elementteihin verrattuna. Teeman mukana tulivat myös ensimmäiset "puupalikat", pyöristetyt 1 x 2 peruspalikat. Nämä puupalikat muistuttivat kovasti hirsistä tehtyä seinää.


title: Karhusaari (Helsinki)

text: Karhusaari () on saari ja kaupunginosa Helsingin itäosassa Östersundomin suurpiirissä. Se kuului Sipooseen, kunnes se vuoden 2009 alusta liitettiin Helsinkiin. Valtioneuvosto hyväksyi liitoksen selvitysmiehen esityksen mukaisesti 28. kesäkuuta 2007. Korkeimman hallinto-oikeuden hylättyä 15. tammikuuta 2008 alueiden siirrosta tehdyt valitukset, Karhusaaren alue muiden selvityksessä osoitettujen alueiden ohella liitettiin Helsinkiin 1. tammikuuta 2009. Karhusaari on Helsingin 58. kaupunginosa.


title: Karhusaari (Helsinki)

text: Karhusaaren 1,58 neliökilometrin laajuisella osa-alueella asui vuoden 2014 alussa 406 henkeä.


title: Karhusaari (Helsinki)

text: Östersundomin peruspiiri (801) on yksi Helsingin vauraimmista alueista; vuonna 2012 työttömyysaste oli peruspiirissä kaupungin alhaisin ja yli 15-vuotiaiden asukkaiden keskimääräinen vuositulo oli 51 081 euroa. Väestön keski-ikä oli 35 vuotta, väestö oli keski-iältään kaupungin nuorinta. Alueen kuten muunkin Östersundomin peruspiirin rakennuskanta muodostuu lähinnä yksityisomisteisista omakotitaloista (peruspiirissä pientaloja 98,0 % asunnoista), peruspiirissä vuokra-asuntoja on vähiten koko kaupungissa. Vuonna 2012 peruspiirin asuntojen asumisväljyys oli keskimäärin 50,4 neliömetriä asukasta kohden.


title: Karhusaari (Helsinki)

text: Saarella sijaitsee myös Vantaan seurakuntien omistama Kuntokallion kurssikeskus. Saarelle on tieyhteys seututie 170:ltä. Karhusaareen liikennöi Helsingin seudun liikenteen linja 93K.


title: MV Königin Luise (1934)

text: Königin Luise oli saksalainen Hapag-yhtiön merikylpyläliikennettä varten rakennuttama matkustajalaiva, joka toisen maailmansodan aikana muunnettiin miinalaivaksi. Alus oli moottorilaiva.


title: MV Königin Luise (1934)

text: "Königin Luise" pakko-otettiin vuonna 1941 Saksan laivastoon apumiinalaivaksi. Koristeelliset sisustukset ja huonekalut vaihdettiin sotalaivatyyppisiin, hytit muutettiin riippumatollisiksi sotilasmajoitustiloiksi ja alus aseistettiin kahdella 88 mm ja yhdellä neliputkisella 20 mm ilmatorjuntatykillä, syvyyspommein ja paravaaniraivaimella. Sivukansille asennettiin pidikkeet, joihin mahtuisi noin 120 merimiinaa tai raivausestettä. Muutos viimeisteltiin tummanharmaalla värillä ja naamiomaalauksella.


title: MV Königin Luise (1934)

text: Alus liitettiin Saksan laivaston ryhmä Cobraan, johon kuuluivat samalla tavoin muunnetut entiset merikylpyläalukset "M/S Cobra" ja "S/S Kaiser". Kesäkuussa 1941 ryhmä purjehti Suomen rannikolle, jossa se piileksi Porkkalan saaristossa viikon ennen Saksan hyökkäystä Neuvostoliittoon. Ensimmäinen tehtävä alukselle oli miinakenttä Corbethan laskeminen Hangon edustalle. Kenttä aiheutti runsaasti tappioita venäläisten evakuoidessa syyskesällä 1941 Hankoa, jonka evakuoinnin päätyttyä miinalaivat siirtyivät Helsinkiin.


title: MV Königin Luise (1934)

text: Syksyllä 1941 "Königin Luise" lähetettiin vahvistamaan Tallinnan itäpuolelle laskettua miinakenttä Jumindaa. Työtä varten alukselle kuormattiin 86 vakiotyyppistä EMC-miinaa ja sen saattajiksi määrättiin kaksi R-luokan raivaajaa. Suomalaiset Ehrensvärd -luokan miinanraivaajat "Axel von Fersen" ja "Fabian Wrede" puhdistivat väylän Helsingin matalikolle asti, jotta Königin Luise pääsi matkaan.


title: MV Königin Luise (1934)

text: Miinanlasku sujui vaikeuksitta, joten miinalaivan kapteeni antoi nopeammille raivaajaveneille luvan mennä itsenäisesti takaisin Helsinkiin. Paluun etukäteen raivattua ja tullessa varmistettua reittiä pitkin piti olla miinalaivallekin silkkaa rutiinia, mutta paluumatkalla alus ajoi miinaan. Räjähdys repäisi polttoainesäiliöt hajalle ja lennätti syttyneen polttoaineen ympäriinsä. Tulipalo levisi laivassa ja kun ilmatorjuntakranaattien varasto alkoi räjähdellä, olivat sammutusyritykset mahdottomia ja päällikkö antoikin käskyn jättää laivan. Hätäkutsua ei pystytty lähettämään, koska miinaräjähdys oli tapahtunut sattumalta suoraan radiohytin alapuolella surmaten molemmat radistit ja tuhoten radiolaitteet.


title: MV Königin Luise (1934)

text: Alusta etsimään lähetetty R 57 löysi ison naftalammikon keskeltä pirstaleita ja pari Carley-pelastuslauttaa, joiden varassa oli noin kaksikymmentä miestä, myös aluksen päällikkö, kapteeniluutnantti Joachim Wünnig.


title: MV Königin Luise (1934)

text: Raivauskaudella vuonna 1944 venäläiset luovuttivat alueen miinakartat ja silloin selvisi, että he olivat miinanlaskun aikana tuoneet reitille pienillä rannikkoveneillä ns. miinavaara-annoksen eli 5–6 pientä merimiinaa, kuten heidän tapoihinsa kuului. Merivalvontatutkan puuttuminen Suomesta vielä silloin mahdollisti tällaiset tempaukset.


title: MV Königin Luise (1934)

text: Sodan jälkeen saksalaiset veteraanijärjestöt pystyttivät Hietaniemen hautausmaalle graniittiperustaisen pronssikilven 47:lle aluksen mukana kaatuneelle.


title: MV Königin Luise (1934)

text: Aluksen hylyn löysi vuonna 1984 helsinkiläinen urheilusukeltaja Esko Koso magnetometrin ja kaikuluotaimen avulla. Merimuseon ja laivaston sukeltajat kävivät paikalla usein, mutta pian hylky asetettiin suuren syvyytensä ja mahdollisen räjähdelastinsa vuoksi sukelluskieltoon. Nykyisin hylkyyn voi saada yksittäisiä sukelluslupia.


title: Alvin Stardust

text: Alvin Stardust (oik. Bernard William Jewry, s. 27. syyskuuta 1942 Muswell Hill, Pohjois-Lontoo – 23. lokakuuta 2014) oli englantilainen laulaja ja näyttelijä.


title: Alvin Stardust

text: 1960-luvun alkupuolella hän tuli tunnetuksi nimellä Shane Fenton ja hänen taustabändinsä oli The Fentones. Heillä oli useita hittejä Englannin singlelistalla. Bändin soundi perustui The Shadowsin tyyliin. Hän myös esiintyi Billy Furyn elokuvassa "Play It Cool".


title: Alvin Stardust

text: Vuonna 1972 hän tutustui Peter Shelley -nimiseen säveltäjään ja levytuottajaan. Tämä oli perustamassa omaa yhtiötä ja kertoi haluavansa kiinnittää Alvinin ensimmäiseksi taiteilijakseen. He keksivät nimen Magnet Record. Samalla päätettiin, että Alvin levyttäisi kokeilumielessä kahdella eri taiteilijanimellä – sekä Shane Fentonina että Alvin Stardustina. Ensiksi julkaistiin ”My Coo-Ca-Choo”, jonka esitti Alvin Stardust. Se sai heti niin kuuman vastaanoton, että vanha nimi Shane Fenton saatiin unohtaa. Lisää hittejä seurasi: ”Jealous Mind” (listaykkönen), ”You, You, You”, ”Red Dress” ja ”Good Love Can Never Die”. Alvinin tyyli oli esiintyä nahkavaatteissa, isoilla sormuksilla ja poseerauksilla. Alvin kävi esiintymässä myös Suomessa mm. Helsingissä, Salossa ja Riihimäellä 1975, Oulun Kuusrokissa 1976 sekä Helsingissä ja Köyliössä vuonna 1981. Vuonna 1985 Stardust osallistui A Song for Europe -kilpailuun eli Britannian euroviisukarsintaan laululla ”The Clock on the Wall”. Hän sijoittui kolmanneksi Vikin ja Kerri Wellsin jälkeen.


title: Alvin Stardust

text: Stardust kuoli etäpesäkkeitä muodostaneeseen eturauhassyöpään. Hän ehti saada valmiiksi albumin "Alvin", joka ilmestyi postuumisti lokakuussa 2014.


title: Hiilidioksidin talteenotto

text: Hiilidioksidin talteenotto ja varastointi (, CCS; myös hiilen talteenotto ja varastointi) on kehitteillä oleva tekniikka, jonka tarkoitus on vähentää suurten yksiköiden kuten hiilivoimaloiden hiilidioksidipäästöjä ilmakehään ilmaston lämpenemisen hillitsemiseksi. Tekniikassa hiilidioksidi erotellaan päästöistä ja varastoidaan esimerkiksi maan- tai merenalaisiin varastoihin. Kaupallisesti hyödynnettävä tekniikka hiilidioksidin erottelemiseksi suurista päästölähteistä on jo olemassa, mutta hiilidioksidin varastoimisen ongelmaa ei vielä ole ratkaistu. CCS-tekniikasta odotetaan kuitenkin merkittävää päästövähennystekniikkaa tulevaisuudessa.


title: Hiilidioksidin talteenotto

text: Perinteiseen hiilivoimalaan asennettuna CCS-tekniikka voi vähentää hiilidioksidipäästöjä 80–90 %, samalla kuitenkin lisäten voimalan polttoaineenkulutusta 10–40 %. CCS-tekniikalla varustetusta voimalasta saatavan energian hinta on arvioitu olevan 30–60 % kalliimpaa verrattuna voimalaan ilman CCS-tekniikkaa.


title: Hiilidioksidin talteenotto

text:
Maailman ensimmäinen CCS-tekniikkaa hyödyntävä hiilivoimala on aikomus rakentaa Yhdysvaltoihin.
EU:n alueella on tarkoitus rakentaa 10–12 esittelylaitosta vuoteen 2015 mennessä.


title: Hiilidioksidin talteenotto

text: Vattenfallin projekti Pohjois-Saksassa oli tarkoitus ottaa käyttöön maaliskuussa 2009, mutta ajautui vaikeuksiin, kun paikalliset epäilivät projektin turvallisuutta. Hiilidioksidi oli tarkoitus varastoida vanhoihin Altmarkin kaasukenttiin Puolan rajan lähelle. Alankomaissa Barendrechtin kunnanvaltuusto tyrmäsi Shellin hankkeen johtaa kaasu tyhjiin kaasukenttiin.


title: Hiilidioksidin talteenotto

text: Suomessa koelaitosta on suunniteltu Meri-Poriin. Hankkeen kustannukset olisivat noin 500 miljoonaa euroa. Sekä TVO että Fortum ovat vetäytyneet projektista.


title: CCS

text: CCS voi tarkoittaa seuraavia:


title: Adriaan Daniël Fokker

text: Adriaan Daniël Fokker (17. elokuuta 1887 – 24. syyskuuta 1972) oli alankomaalainen fyysikko ja muusikko. Hänet tunnetaan vuonna 1913 kehittämästään Fokker–Planck-yhtälöstä. Hän oli myös 31-sävelisen säveljärjestelmän puolestapuhuja.


title: Adriaan Daniël Fokker

text: Fokker syntyi Jaavan saarella, alueella joka oli Alankomaiden omistuksessa. Hän opiskeli kaivostekniikkaa Delftin teknillisessä yliopistossa sekä fysiikkaa Leidenin yliopistossa Hendrik Lorentzin ohjaamana ja valmistui Leidenin yliopistosta vuonna 1913. Väitöstyössään hän esitti Fokkerin–Planckin-yhtälön, josta hän on tunnettu. Hän jatkoi opiskelua Albert Einsteinin, Ernest Rutherfordin ja William Braggin kanssa. Ensimmäisen maailmansodan jälkeen hän palasi Leideniin työskentelemään Lorentzin ja Ehrenfestin apulaisena. Toisen maailmansodan aikana Fokker aloitti musiikin opiskelun.


title: Utajärven kirkko

text: Utajärven kirkko on Utajärven evankelis-luterilaisen seurakunnan kirkko kuntakeskuksen länsipuolella, lähellä valtatietä 22 Oulujoen etelärannalla.


title: Utajärven kirkko

text: Kirkko on valmistunut vuonna 1762. Tyyliltään se on länsitornillinen tukipilarikirkko. Kirkon suunnittelijaa ei tiedetä, mutta sen rakentajana toimi ylikiiminkiläinen Heikki Väänänen. Kirkossa on noin 320 istumapaikkaa. Myös kirkon vieressä seisova kellotapuli on Väänäsen rakentama. Se valmistui vuonna 1764. Vuoden 1894 korjauksissa lääninarkkitehti Julius Basilier muutti kirkon ulkoasun ajan hengen mukaisesti uusgoottilaiseksi. Alkuperäinen asu palautettiin vuonna 1970 tehdyissä entistämistöissä. Entisöinnin suunnitteli Oulun yliopiston arkkitehtuurin professori Esko Järventaus. Kirkon seuraava kunnostus tehtiin vuonna 2009.


title: Utajärven kirkko

text: Piispa Carl Erik Mennanderin tarkastuksen yhteydessä Oulussa 10. helmikuuta 1760 käsiteltiin Utajärven kylien anomusta kappelin rakentamisesta. Perusteluiksi todettiin muun muassa, että anomuksessa mainituissa kylissä oli noin 85 savua, vaikka torppareita ja sotamiehiä ei laskettaisi, ja että Muhoksen kirkkoon oli matkaa seitsemästä ja puolesta peninkulmasta lähtien. Seuraavana vuonna annetulla kuninkaallisella käskykirjeellä muodostettiinkin Utajärven kappeliseurakunta. Utajärven kirkon ja tapulin suunnittelu- ja muita asiakirjoja ei ole säilynyt, mutta Turun tuomiokapitulin kirjelmässä Utajärven kappelikysymyksestä 18. maaliskuuta 1761 todetaan, että tarpeet oli jo siirretty rakennuspaikalle. Samana vuonna oli tehty myös kirkon peltinen tuuliviiri, joka oli vuoden 1894 korjaukseen asti kirkon länsitornin huipussa. Vuonna 1762 rakennusmenoiksi on kirjattu vain kaksi 24 taalarin rautaerää. Vuonna 1763 taas rakennusmestari Heikki Määtälle, joka todennäköisimmin oli Heikki Väänänen, sekä Matti Roiniselle oli kirjattu palkkana 307 taalaria ja 16 äyriä. Roininen oli todennäköisesti kirkon rakentamisen alkuunpanijoita. Rakennustyön ratkaiseva vuosi lienee ollut juuri 1762.


title: Utajärven kirkko

text: Kellotapulin valmistumisesta Heikki Väänänen kuittasi vuonna 1768 palkkana 360 taalaria. Noin 510 kiloa eli 3 kippuntaa painavan malmikellon teki vuonna 1763 Fahlstenin valimo Tukholmassa, mutta se halkesi ja jouduttiin valamaan uudelleen 1768. Korjatun kellon nostamisesta tapuliin Väänänen sai palkkana 18 taalaria vasta vuonna 1772.


title: Utajärven kirkko

text: Kirkon muuttaminen uusgoottilaiseen asuun tehtiin rakentamisesta noin 130 vuoden kuluttua, pääosin ilmeisesti 4. helmikuuta – 7. lokakuuta 1894. Rakennusmestarina toimi kaustislainen Juho Jaakko Kuorikoski eli Rauma. Teknisesti korjaus oli niin hyvä, ettei kirkko kaivannut mainittavaa kohennusta pitkään aikaan.


title: Utajärven kirkko

text: Kirkkoon ostettiin Siikajoelta talollinen Antti Nikkilältä 1779 puusta ja raudasta valmistetut kynttiläkruunut. Seuraavana vuonna talollinen Pietari Haloselta ostettiin barokkiperinteinen kuusipiippuinen messinkikruunu. Kirkossa on myös alun perin 30-piippuinen suuriruhtinas Aleksanteri II:n 25-vuotisen hallituskauden muistokruunu vuodelta 1880. Kirkkosalin alkuperäiset saarnatuoli, penkit ja kuorin kiinteä sisustus uusittiin vuoden 1894 suurten muutosten yhteydessä. Myöhemmin, vuonna 1912 hankittiin kaksi valurautaista lämmitysuunia Veljekset Friisin konepajalta Kokkolasta. Sähkövalaistus asennettiin 1925. Vuonna 1928 hankittiin 9-äänikertaiset urut Tulenheimon tehtaalta Kangasalta. Urut uusittiin vuonna 1981 nykyisiin Urkurakentamo Tuomen rakentamiin 15-äänikertaisiin mekaanisiin urkuihin. Sotien jälkeen vuonna 1948 kirkkoon saatiin sähkölämmitys ja loistevalaisimet.


title: Utajärven kirkko

text: Ensimmäinen inventaarioluettelo kirkon kalustosta on tehty 8. elokuuta 1836. Mahdollisesti vanhin esine on saarnatuolin kaiteella olleen tiimalasin kullattu barokkityylinen jalka. Yksi messinkinen yksipiippuinen kynttiläkilpi on kirkon rakennusvuodelta 1762, jolloin kirkon tileihin vietiin myös kaluston ensimmäinen esine, puiset ruumispaarit. Vuonna 1763 hankittiin punaista verkaa saarnatuolin ympärille ja alttarin peitteeksi. Ne poistettiin kalustoluettelosta vasta 1895 eli kun ne olivat olleet käytössä peräti 132 vuotta.


title: Utajärven kirkko

text: Muuhun kirkon vanhaan kalustoon kuuluvat mm. suomalainen Raamattu ja kaksi suomalaista virsikirjaa, kolme arkkua, kuparinen kastemalja ja ehtoollisviinikannu, numerotaulu, messukasukka vuodelta 1775 sekä hopeiset ehtoolliskalkki ja öylättilautanen vuodelta 1778. Keisari Nikolai I:n Suomen kansalle antama vakuutus 12. joulukuuta 1825 kehystettynä ja lasitettuna sekä suomen- että ruotsinkielellä kuuluu myös kirkon kalustoon. Historiallisesti merkittävin huonekalu lienee 1778 teetetty kirkon kaappi, jonka valmisti talollinen Jaakko Kukkonen Ahmakselta. Kirkossa on myös tallella kuusireikäinen eli kolmen hengen jalkapuu.


title: Utajärven kirkko

text: Kirkon alkuperäinen alttaritaulu vuodelta 1838 esitti Jeesuksen ylösnousemusta. Sen maalasi Muhoksen Laitasaaren kylän Koistilan tilan omistaja Jakob Wallin. Taulu paloi kirkon uudistamisen yhteydessä 1894 Siiran talon navetan mukana, jonne se oli siirretty korjaustöiden tieltä. Kirkon nykyisen alttaritaulun on maalannut taiteilija Olli Miettinen vuonna 1949, aihe on sama kuin Wallinin alkuperäisessä taulussa.


title: Utajärven kirkko

text: Kirkkotarhasta on hyvin vähän asiakirjatietoja varhaisilta ajoilta. Vuonna 1833 mitattiin 20 kapanalan suuruinen metsäalue kirkkotarhan tulevia tarpeita varten, mutta vasta vuonna 1851 laaditussa isonjaon kartassa kirkkotarha on merkitty 0,560 tynnyrinalan suuruisena kuusikulmiona kirkon läheisyyteen. Kirkkotarhan hautausmaakäytöstä oli luovuttu pääosin jo 1779, kun Utajärvi oli saanut Syväojanniemelle hautausmaa-alueen. Siksi mainitun kartan arvellaankin esittävän kirkon alkuperäistä rakennuspaikkaa. Kirkkotarhan järjestelyihin vaikutti myöhemmin eniten sankarihauta, joka suunniteltiin kirkon eteläpuolelle arkkitehti Uki Heikkisen johdolla. Sankarimuistomerkin reliefin suunnitteli kuvanveistäjä Oskari Jauhiainen, se paljastettiin 9. toukokuuta 1949. Vuonna 1958 kirkon luoteispuolelle pystytettiin Karjalaan jääneiden vainajien punagraniittinen muistomerkki. Vanhasta kirkkotarhasta on jäljellä vain 1852 kuolleen kappalaisen Emanuel Kolströmin haudalle pystytetty valurautaristi kivipylväineen ja kettinkeineen kirkon kaakkoispuolella.


title: Benben

text: Benben oli Muinaisen Egyptin mytologiassa kumpu, joka kohosi vedestä (Nunin edustamasta alkumerestä) aikojen alussa. Luojajumala Atum asettui benbenin päälle.


title: Benben

text: Benben-kivi oli pyhä kivi Heliopoliin auringon temppelissä, ja se sai nimensä tästä alkukummusta. Se oli paikassa, jossa nousevan auringon ensi säteet valaisivat sitä. Obeliskit ja pyramidien huippukivet toistavat benbenin muotoa.


title: Zahi Hawass

text: Zahi Hawass (arabiaksi: زاهي حواس, translitteroituna: Zāhī Ḥawwās; s. 28. toukokuuta 1947, Damietta, Egypti) on egyptiläinen arkeologi ja egyptologi. Hän on Egyptin valtion pääarkeologi. Hän on esiintynyt useissa varhaista egyptiläiskulttuuria käsittelevissä televisiodokumenteissa.


title: Zahi Hawass

text: Hawass valmistui vuonna 1967 kreikkalais-roomalaisen arkeologian kandidaatiksi Aleksandrian yliopistosta, egyptologian ja syyrialais-palestiinalaisen arkeologian maisteriksi vuonna 1983 ja egyptologian tohtoriksi Pennsylvanian yliopistosta vuonna 1987. Hawass on työskennellyt useilla kaivauksilla. Hän toimii pääsihteerinä Egyptin antiikkiesineiden neuvostossa.


title: Zahi Hawass

text: Kesäkuussa 2007 Hawass julkisti todisteet naisfaarao Hatšepsutin muumion löytymisestä Kuninkaiden laaksosta. Vuonna 1922 faarao Tutankhamonin löytämisen myötä kuuluisuuteen noussut arkeologi Howard Carter löysi muumion hautapaikan, KV60:n jo vuonna 1903. Hatšepsutin muumio saatiin DNA-testien avulla tunnistettua vasta yli 100 vuoden kuluttua löytämisestään, kesällä 2007. Hän oli mukana myös vuonna 2009 tehdyssä hautalöydössä, jonka he arvelevat olevan Kleopatran ja Marcus Antoniuksen hauta.


title: Merijää

text: Merijää on meriveden pinnalle muodostuvaa jäätä. Merijää muodostuu yleensä noin −1,8 °C:n lämpötilassa johtuen merien suolaisuudesta, joka madaltaa jäätymispistettä. Merijää eroaa jäävuorista, jotka ovat mannerjäästä tai jäätiköistä mereen irronneita lohkareita. Jäävuoret muodostuvat pakkautuneesta lumesta ja koostuvat siten suolattomasta vedestä.


title: Merijää

text: Merijää voi olla kiinni mantereessa (kiintojää) tai ajelehtia vapaana (ajojää). Tuulen ja merivirtojen ajamana merijää voi, varsinkin pohjoisella napamerellä, kasautua kymmeniä metrejä paksuiksi ahtojäävalleiksi. Merijään muodostumisella ja sulamisella voi olla suuri merkitys ilmaston kannalta, sillä suuria määriä merivettä voi siirtyä merijäänä paikasta toiseen tavalla, jolla merivesi ei nestemäisenä kulkeudu. Merijään muodostuminen on ratkaisevan tärkeää myös maailman valtamerien termohaliinikierrolle, sillä muodostuessaan jää hylkii suolaa. Tämän vuoksi valtameren pintavesi muuttuu jään muodostumisalueilla raskaammaksi ja vajoaa. Merijää ei kuitenkaan ole täysin suolatonta, vaan jään sisään jää suolataskuja.


title: Merijää

text: Tyynessä vedessä merijää muodostuu aluksi yksittäisinä, 2–3 mm kokoisina pyöreinä kiekkoina veden pinnalle. Kasvaessaan kiekkomainen muoto muuttuu kulmikkaaksi ja merijääkappaleet jäätyvät yhteen. Näin muodostuva merijäälautta voi vuodessa yltää 1,5–2 metrin paksuuteen.


title: Merijää

text: Merijää on sulanut ilmaston lämpenemisen johdosta ja sulamisen odotetaan jatkuvan. Arktisen alueen meren jää saavutti alimman koskaan mitatun tasonsa kesällä 2007. Sitä ennen arktinen merijää oli vähimmillään vuonna 2005. Yhdysvaltain liittovaltion sää- ja valtamerentutkimusorganisaatio NOAA laskee, että merijää hupenee 46 % vuoden 1955 tasoista vuoteen 2055 mennessä.


title: Tampereen kauppahalli

text: Tampereen kauppahalli on Tampereen keskustassa Hämeenkadun ja Hallituskadun välissä sijaitseva Pohjoismaiden suurin kauppahalli, joka avattiin vuonna 1901. Kauppahallin pohjapinta-ala on 2 100 m² ja tilavuus noin 18 500 m³. Kauppahalli päätettiin rakentaa Tampereelle suureksi paisuneen ja säännöstelemättömän torikaupan seurauksena. Rakennuksen on suunnitellut arkkitehti Hjalmar Åberg. Rakennustöiden suunnittelu aloitettiin vuonna 1894 ja rakentaminen vuonna 1899. Vuonna 1973 rakennus suojeltiin Hämeen lääninhallituksen päätöksellä. Kauppahallin Hämeenkadun puoleisella sivulla sijaitsevan virastotalon suojelukiista käytiin vuosina 1972–1983 ja se päättyi suojelijoiden voittoon. Åbergin suunnittelema virastotalo kuuluu samaan rakennuskokonaisuuteen kuin kauppahalli.


title: Tampereen kauppahalli

text: Kauppahallissa on 174 myyntipaikkaa ja vuonna 2013 niissä toimi 39 yritystä. Myyntipaikoista 40 prosenttia on kahvila- ja ravintolakäytössä. Nykyisistä liikkeistä pisimpään kauppahallissa ovat toimineet: Joenniemen Kukkakauppa (1940–) ja Velj. Lindgrenin Lihakauppa (1949–).


title: Espanjan Grand Prix 1993

text: Espanjan Grand Prix 1993 oli Formula 1 -sarjan historian 537. osakilpailu. Se ajettiin 9. toukokuuta Circuit de Catalunya -radalla. Kilpailun voitti jo viidennen kerran kyseisellä kaudella paalupaikalta startannut Alain Prost.


title: Stuck on You

text: Stuck on You on vuonna 2003 ensi-iltansa saanut Farrellyn veljesten ohjaama yhdysvaltalainen komediaelokuva. Elokuvan pääosissa esiintyvät Matt Damon ja Greg Kinnear. "Stuck on You" kertoo siamilaisista kaksosista, joita yhdistää vain maksa.


title: Stuck on You

text: Cher on laulanut elokuvan ääniraidalla olevan kappaleen ”Human”.


title: The Power of Sex

text: The Power of Sex on saksalaisen elektronista musiikkia esittävän E-Rotic-yhtyeen vuonna 1996 julkaistu toinen studioalbumi. Albumin kappale ""Willy Use A Billy...Boy"" julkaistiin singlenä vuoden 1995 lopussa. Albumin kappaleet ""Fritz Love My Tits"" ja ""Gimme Good Sex"" julkaistiin myös singlenä.


title: The Power of Sex

text: Suomessa albumi pysyi Suomen virallisella listalla 14 viikon ajan, parhaat sijoitukset viikoilla 25–27/1996, 2. sija.


title: The Power of Sex

text: Albumista julkaistiin erikoispainos, joka sisälsi alkuperäiseen albumiin nähden kolme lisäkappaletta. Erikoispainoksen lisäkappaleet:


title: Hugh Dancy

text: Hugh Dancy (s. 19. kesäkuuta 1975 Stoke-on-Trent, Staffordshire, Englanti) on brittiläinen näyttelijä ja malli.


title: Hugh Dancy

text: Dancy meni vuonna 2009 naimisiin näyttelijä Claire Danesin kanssa Ranskassa tavattuaan tämän "Evening"-elokuvan kuvauksissa vuonna 2007.


title: Frank Mdlalose

text: Frank T. Mdlalose (s. 29. marraskuuta 1931) on eteläafrikkalainen poliitikko, joka on toiminut muun muassa Inkatha-vapauspuolueen puheenjohtajana ja KwaZulun bantustanin sisä- ja terveysministerinä. Toukokuusta 1995 maaliskuuhun 1997 hän toimi KwaZulu-Natal-provinssin presidenttinä, jonka jälkeen hänet nimitettiin Etelä-Afrikan suurlähettilääksi Egyptiin.


title: Frank Mdlalose

text: Mdlalosen poliittinen ura alkoi 1940-luvun loppupuolella, jolloin hän liittyi Fort Haren yliopiston ANC:n nuoriso-osastoon. Hän osallistui aktiivisesti ANC:n vuonna 1952 organisoimaan apartheidin vastaiseen kampanjaan ja valittiin ANC:n nuoriso-osaston puheenjohtajanksi 1953. Vuonna 1959 Mdlalose liittyi PAC:iin petyttyään ANC:n muotoileman Vapauden peruskirjan sisältöön. Vuonna 1975 Mdlalose perusti yhdessä Mangosuthu Buthelezin kanssa Inkatha-vapauspuolueen. Vuonna 2006 hän erosi Inkathasta ja liittyi "National Democratic Convention" puolueeseen.


title: Tōdai-ji

text: Tōdai-ji () on valtava buddhalainen temppelialue Japanin Narassa. Se liitettiin Unescon maailmanperintöluetteloon yhdessä seitsemän muun Naran kohteen kanssa vuonna 1998. Tōdai-ji tarkoittaa "suuri itäinen temppeli", mikä kertoo sen sijainnistä silloisen pääkaupungin Naran itäpuolella.


title: Tōdai-ji

text: Temppeli perustettiin 700-luvun puolivälissä. Sitä on uusittu ja laajennettu useita kertoja vuosisatojen kuluessa. Alkuperäisistä rakenteista on parhaiten säilynyt länsiportti, Tegai. 1200-luvun rakenteissa on otettu mallia Kiinasta. 1600-luvun lopulla Tokugawa-shogunaatti rahoitti mittavia kunnostustöitä.


title: Tōdai-ji

text: Temppelialueelle saavutaan eteläportista, jonka ulkopuolella on hieno japanilainen puutarha. Portin pielissä seisovat kahdeksanmetriset puiset vartijapatsaat 1200-luvulta. Tōdai-jin keskushallia sanotaan maailman suurimmaksi puurakennukseksi. Sen sisällä on suuri Buddhan patsas, "Daibutsu". Patsaan tilasi keisari Shōmu 700-luvulla. Patsas on melkein viisitoista metriä korkea ja painaa 500 tonnia. Sen silmät ovat metrin levyiset. Temppelin eräässä pylväässä on kolo, jonka sanotaan olevan samankokoinen kuin patsaan sierainten. Kolon läpi ryömimisen (mikä onnistuu lapsilta helposti, mutta saattaa tuottaa tuskaa länsimaiselle aikuiselle) sanotaan tuottavan onnea.


title: Tōdai-ji

text: Temppelialueen puistossa vaeltaa yli tuhat kesyä peuraa. Vaikka temppelit ovat buddhalaisia, peura on šintolaisessa kulttuurissa jumalten sanansaattajan kuva, ja peurojen oleskelu puistossa kuvastaa myös japanilaisten uskonnollista suvaitsevaisuutta.


title: Juha Raivio

text: Juha Raivio (s. 1972) on suomalainen muusikko, joka perusti vuonna 2000 myynti- ja arvostelumenestystä saaneen melodisen doom- ja death metal -yhtyeen Swallow the Sunin. Hän soittaa yhtyeessä kitaraa. Raivio on säveltänyt ja sanoittanut pääosan Swallow the Sunin kappaleista.


title: Juha Raivio

text: Swallow the Sunin alkuaikoina Ravio oli mukana myös Plutonium Orange -yhtyeessä, joka toimi varsinaisesti vuosina 2000–2004. Yhtye esiintyi muutaman kerran vielä 2007 ja julkaisi esikoisalbuminsa vuonna 2009.


title: Juha Raivio

text: Raivion puoliso oli eteläafrikkalaissyntyinen Aleah Stanbridge (1976–2016), johon hän tutustui vuonna 2008 etsiessään naislaulajaa Swallow the Sunin "New Moon" -albumille. Ruotsissa asuneella parilla oli yhteinen yhtye Trees of Eternity, jonka ensimmäinen demo julkaistiin vuonna 2013 ja esikoisalbumi noin puoli vuotta Stanbridgen kuoleman jälkeen marraskuussa 2016. Stanbridgen kirjoituksista ja poismenosta inspiraationsa sai Raivion uusin yhtye Hallatar, jonka esikoisalbumi ilmestyy lokakuussa 2017.


title: Limingan musiikkiviikot

text: Limingan musiikkiviikot on Limingassa vuonna 1966 aloittanut Limingan musiikkiyhdistys ry:n koordinoima, pääosin kesä-heinäkuun vaihteessa toteutettava kulttuurimusiikkitapahtuma, joka koostuu orkesterileiristä ja sen yhteydessä järjestettävistä musiikkileirin opettajien ja oppilaiden soittamista konserteista. Limingan musiikkileiri järjestettiin ensimmäisen kerran vuonna 1967 musiikinopettaja Heikki Sarvelan ja Pentti Sistosen yhteistyönä. Johtajana toimi vuosina 1980-2003 Seppo Härkönen. Vuonna 2005 Musiikkileiri sulautui osaksi Limingan musiikkiviikot -kulttuuritapahtumasarjaa. Musiikkileiri on uskonnollisesti sekä poliittisesti sitoutumaton tapahtuma. Leiri järjestetään pääosin Limingan kunnan koulujen tiloissa, mutta konsertteja järjestetään mm. Lumijoella, Tyrnävällä ja Oulussa. Musiikkileiri on toimijana ollut Suomen suurin sinfoniaorkesterileiri, joka on toiminut yhtenäisesti 50 vuotta. Juhlakesänä 2016 suojelijana toimi Tasavallan presidentti Sauli Niinistö.


title: Limingan musiikkiviikot

text: Kansainvälisen Limingan musiikkileirin johtajana on toiminut vuodesta 2004 alkaen Heidi Mantere. Hän on toiminut Limingan musiikkiviikot kulttuuritapahtuman toiminnanjohtajana 2005-2016. Suurimmillaan leiriläisiä oli 250 perheineen ja opettajakuntaa 52 perheineen.


title: Limingan musiikkiviikot

text: Limingan musiikkiyhdistys ry:n toiminta jouduttiin ajamaan alas juhlakesän 2016 jälkeen, sillä se ei ole enää elinkelpoinen Limingan kunnan tarjoamissa, kalliissa puitteissa.


title: Lisma

text: Lisma on kylä Inarin kunnassa. Se sijaitsee Lemmenjoen kansallispuiston sisällä.


title: Saksalainen kirkko (Tukholma)

text: Saksalainen kirkko () eli Pyhän Gertrudin kirkko () on kirkkorakennus Tukholman vanhassakaupungissa. Kirkko kuuluu Ruotsin kirkon saksalaiselle Pyhän Gertrudin seurakunnalle. Kirkon torni yltää 96-metrisenä korkeammalle kuin mikään muu Tukholman vanhankaupungin torneista.


title: Saksalainen kirkko (Tukholma)

text: Rakennus toimi alun perin saksalaisten kauppiaiden kiltatalona hansaliiton aikakaudella. Kirkoksi se muutettiin 1570-luvulla, ja nykyisen ulkonäkönsä se sai 1600-luvulla. Vuosina 1613–1618 rakennetun tornin suunnitteli Hubert de Besche. Muu osa kirkkoa rakennettiin nykyiseen asuunsa 1638–1642 strasbourgilaissyntyisen arkkitehdin Hans Jacob Kristlerin johdolla. Alkuperäinen torni tuhoutui tulipalossa vuonna 1878, ja se korvattiin 1880–1884 berliiniläisen Julius Carl Raschdorffin suunnittelemalla uudella kuparikattoisella tornilla. Myös sisätiloja uusittiin tulipalon jäjiltä ja seurakuntatalo rakennettiin uusiksi 1884.


title: Saksalainen kirkko (Tukholma)

text: Kirkon sisätilat ovat hyvin koristeelliset. Niihin kuuluu myös Nicodemus Tessin vanhemman suunnittelema, vuonna 1672 valmistunut kuninkaallinen lehteri, joka oli tarkoitettu saksalaissyntyiselle kuningatar Hedvig Eleonooralle.


title: Toni Häppölä

text: Toni Petteri Häppölä (s. 9. huhtikuuta 1981 Helsinki) on suomalainen jääkiekkoilija.


title: Toni Häppölä

text: Häppölä aloitti jääkiekon pelaamisen Calle Branderin kiekkokoulussa ja pelasi HIFK:n junioreissa koko juniori-ikänsä. Häppölä pelasi ensimmäiset liigaottelunsa keväällä 2001 HIFK:n paidassa. Tulokaskaudellaan 2001–2002 Häppölä teki HIFK:ssa 12 maalia, ja oli ehdokkaana SM-liigan vuoden tulokas -palkinnon saajaksi. Kausi 2004–2005 meni hänen osaltaan huonosti loukkaantumisen takia.


title: Toni Häppölä

text: Häppölä siirtyi kesällä 2006 ykköskentän keskushyökkääjäksi Porin Ässiin ja pelasikin koko kauden muutamaa ottelua lukuun ottamatta. Häppölä pelasi Ässissä lähes kaksi kautta. Kauden 2007–2008 loppupuolella hän kuitenkin siirtyi loppukaudeksi Sveitsin liigan HC Luganoon.


title: Toni Häppölä

text: Kovasti kauteen 2008–2009 panostanut KalPa hankki Häppölän kahden vuoden sopimuksella kesällä 2008. Häppölä ei kuitenkaan onnistunut KalPassa ja hän siirtyi kesken kauden Bluesiin. Kauden jälkeen hän teki Bluesin kanssa sopimuksen, joka ulottui kauden 2009–2010 loppuun. Vähäisen peliajan takia Häppölä siirtyi kuitenkin kesken kauden Hämeenlinnaan ja HPK:n paitaan. Kauden päätteeksi joukkue voitti hopeaa. Kaudella 2010–2011 Häppölä pelasi vain yhden ottelun loukkaantumisen vuoksi ja keväällä 2011 hän ilmoitti lopettavansa pelaajauransa.


title: Toni Häppölä

text: Häppölä kuitenkin päätti jatkaa jääkiekkoilua vielä II-divisioonassa Bewe Sportin riveissä kaudella 2011–2012. Kaudella 2012–2013 Häppölä pelasi vielä kuusi ottelua Viikingeissä II-divisioonassa.


title: Toni Häppölä

text: Häppölä on pelannut myös maajoukkueessa neljä ottelua, joissa hän on tehnyt tehopisteet 2+2 ja ottanut 2 rangaistusminuuttia.


title: Toni Häppölä

text: Häppölä on naimisissa hiustaitelija Maria Häppölän (o.s. Markkanen) kanssa. Häppölä on kaukalopalloilija Sami Häppölän pikkuveli.


title: Toni Häppölä

text: Häppölän lempinimi "Luigi" perustuu hänen Luigi-pelihahmoa muistuttavaan ulkonäköönsä. Nimen antoi Helsingin jäähallin kuuluttaja Häppölän pelatessa Hifk liigajoukkueessa vuosina 2000–2006.


title: Toni Häppölä

text: Häppölä osallistui vuoden 2011 Talent Suomi -kilpailuun ja The Voice of Finland -laulukilapiluun helmikuussa 2013, muttei päässyt karsintoja pidemmälle. Hän oli myös oli mukana Splash!-viihdeohjelmassa keväällä 2013. Häppölä on tehnyt Urho TV:n toimittaja Iiro Harjulan kanssa minisarjan Urho TV:lle nimeltä "Hokihemmot – Itä-rannikolla".


title: Toni Häppölä

text: Pelaajauransa jälkeen Häppölä on työskennellyt Alexandria Pankkiiriliikkeessä Sijoitusneuvojana sekä toimii Vuosaaren Viikingien päävalmentajana. Lisäksi hän on toiminut Ilta-Sanomissa lätkäanalyytikkona. Aikaisemmin hän toimi myös kiinteistönvälittäjänä sekä urheiluselostajana ja -kommentattorina. Häppölän haaveena on tehdä oma levy.


title: Lambeosaurus

text: Lambeosaurus ("Lamben lisko") oli kookas kasvinsyöjädinosaurus, joka eli noin 75 miljoonaa vuotta sitten myöhäisliitukaudella. Tämä kahdella ja neljällä raajalla liikkuneen dinosauruksen fossiileja on löydetty läntisestä Pohjois-Amerikasta, tarkemmin Kanadan Albertasta, Yhdysvaltojen Montanasta ja Meksikon Baja Californiasta. "Lambeosaurusta" tunnetaan toistaiseksi kolme lajia. Sen nimesi kanadalaisiin dinosauruksiin erikoistunut William Parks vuonna 1923 paleontologi Lawrence Lamben mukaan, joka löysi ensimmäiset "Lambeosauruksen" jäännökset 1902 Kanadasta.


title: Lambeosaurus

text: "Lambeosaurukset" elivät laumoissa, joissa ne olivat myös paremmassa turvassa lihansyojäteropodeilta. Koko suojasi "Lambeosaurusta" todennäköisesti useimmilta pedoilta. Sen pahimpiin vihollisiin kuuluivat samaan aikaan eläneet Tyrannosauridae-heimon dinosaurukset. "Lambeosaurus" kasvoi jopa 15 metriä pitkäksi, joten se oli heimonsa suurimpia dinosauruksia.


title: Lambeosaurus

text: Kuten muillakin Lambeosaurinae-alaheimon jäsenillä, esimerkiksi "Parasaurolophuksella" ja "Corythosauruksella", "Lambeosauruksella" oli päässään erikoinen harja. Pääharja oli sisältä ontto ja muistutti muodoltaan kirveenterää. Harjojen muodoissa oli eroja eri "Lambeosaurus"-lajien välillä. Nenäontoloon yhteydessä ollut sisäontelo vahvisti eläinten huutoja, joita ne käyttivät kommunikointiin. Pääharjalla mahdollisesti oli merkitystä lisääntymisaikana, sillä urokset saattoivat käyttää harjaa naaraiden houkutteluun ja kilpailijoiden uhkaamiseen. Urosten harja oli ilmeisesti isompi kuin naaraiden.


title: Lambeosaurus

text: Samoista kerrostumista kuin "Lambeosaurus" on löydetty myös "Corythosauruksen", "Gryposauruksen", "Parasaurolophuksen" ja "Prosaurolophuksen" fossiileja, joten eri sorsaliskolaumat tunnistivat toisensa harjoista ja ääntelystä. "Lambeosauruksen" lähimpiin sukulaisiin kuuluivat "Corythosaurus", "Hypacrosaurus" ja "Olorotitan".


title: Milton Erickson

text: Milton Hyland Erickson, (s. 5. joulukuuta 1901 Aurumissa, Nevadassa, k. 25. maaliskuuta 1980 Phoenixissa, Arizonassa) oli yhdysvaltalainen lääkäri ja psykiatri, joka erikoistui hypnoterapiaan ja perheterapiaan.


title: Milton Erickson

text: Hänen terapiaotteensa olivat omintakeisia ja ehkä siksikin usein menestyksellisiä. Hän käytti narratiivista menetelmää ja metaforia terapiassaan. Hän on eräs lyhytterapian edelläkävijöitä ja kuuluu myös ensimmäisiin terapeutteihin, jotka tutkivat ihmisen psyykkisiä ongelmia perhesysteemitaustalta. Lyhytterapauttisiin lähestymisiin luettava ratkaisukeskeinen psykoterapia sai vaikutteita Milton H. Ericksonin opeista. Hän vältti psykopatologiaan liittyviä terapeuttisia lähestymistapoja. Niiden sijaan hän piti kaikkia asiakkaitaan pohjimmiltaan terveinä. Hänen vaikutuksensa näkyi myös NLP:n kehittymisessä.


title: Milton Erickson

text: Milton Erickson syntyi toisena lapsena 11-lapsiseen suurperheeseen, kasvoi maalla ja aikoin maanviljelijäksi kuten isänsä. Hänen puheensa kehitys oli viivästynyttä. 17-vuotiaana hän sai polion ja oli pitkiä aikoja halvaantuneena elämän tarkkailijana, joka oli ilmeisesti se aika, jolloin hän kehitti näkemyksiään ihmisen psyykestä. Milton Ericsonin opintojen aloitus viivästyi sairauden takia vuoteen 1920, josta alkaen opiskeli ja suoritti tutkintonsa Wisconsinin yliopistossa (kandidaatti; vuonna 1928 MA (psykologia) ja MD). Opiskeluaikanaan hän meni naimisiin Helen Huttonin kanssa. He saivat kolme lasta, mutta liitto päättyi avioeroon kymmenen vuoden jälkeen vuonna 1935. Lapset jäivät Miltonin luo. Vuonna 1936 hän tapasi ja meni naimisiin Elizabeth Mooren kanssa; yhdessä he saivat viisi lasta. Elizbethista tuli Miltonille myös tutkijatoveri ja yhteistyötaho hänen loppuelämänsä ajaksi.


title: Milton Erickson

text: Lääkäriksi opiskeltuaan hän joutui tekemisisiin kommunikaatiotutkimuksen kanssa.


title: Milton Erickson

text: Ericksonin terapiat tulivat esille 1970-luvun alussa muiden psykoterapeuttien alkaessa soveltaa hänen kirjoitustensa menetelmiä.


title: Milton Erickson

text: Ensimmäisen artikkelinsa - lehtiartikkelin "Why young people leave the farm" - Milton H. Erickson julkaisi jo 14-vuotiaana Wisconsin Agriculturist -lehdessä. Ericksonin tieteellinen tuotanto käsittää yli 140 tieteellistä artikkelia, joista enemmistö käsittelee hypnoosia. Hän oli kirjoittajana useissa oppikirjoissa. Lisäksi hänestä ja hänen ajattelustaan on julkaistu useita muiden kirjoittamia teoksia.


title: Etelä-Afrikan konservatiivinen puolue

text: Etelä-Afrikan konservatiivinen puolue (, ) oli eteläafrikkalainen puolue, joka perustettiin vuonna 1982. Puolueen perusti joukko Kansallispuolueen poliitikkoja, mukaan lukien 17 kansanedustajaa, jotka erosivat Kansallispuolueesta protestina P.W. Bothan luomalle uudelle perustuslaille. Puolueen johtoon nousi transvaalilainen kansanedustaja Andries Treurnicht. Puolueen keskeinen tavoite oli vallanjaon estäminen maan etnisten ryhmien kesken. Konservatiivinen puolue sai vaalivoiton sekä vuoden 1987 vaaleissa saaden 23 kansanedustajaa, että vuoden 1989 vaaleissa paikkaluvun noustessa 39 ja siitä muodostui Kansallispuolueen muodostaman hallituksen pääoppositiopuolue.


title: Etelä-Afrikan konservatiivinen puolue

text: Neuvotteluissa, jossa pyrittiin luomaan maalle uusi perustuslaki ja lakkauttamaan apartheid-järjestelmä, Konservatiivipuolue liittoutui Inkatha-vapauspuolueen, ja kahden nimellisesti itsenäisen bantustanin: Ciskein ja Bophuthatswanan kanssa. Ryhmittymä nimitti itseään ”Huolestuneiden eteläafrikkalaisten ryhmäksi”. Kun ryhmän vaatimuksiin ei kuitenkaan suostuttu, se ajoi maahan voimakkaasti liittovaltiomallia.


title: Etelä-Afrikan konservatiivinen puolue

text: Pääsiäissunnuntaina 10. huhtikuuta äärioikeistoon kuulunut puolalaissyntyinen Janusz Waluz ampui kommunistisen puolueen pääsihteerin ja "Umkhonto we Sizwen" johtajan Chris Hanin tämän kotitalon portaille. Murhaan liittyen pidätettiin konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye. Lokakuussa Waluz ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä. Vuonna 1997 puolueen johtaja Ferdi Hartzenberg kertoi Totuuskomissiolle Waluzin ja Derby-Lewisin armahdusvetoomuksen yhteydessä, että murha toteutettiin puolueen johdon käskystä. Hartzenbergia kuullut Totuuskomissio tuli kuitenkin siihen tulokseen, ettei puolue ollut murhan takana ja että puolueen linjana oli väkivallattomuus.


title: Etelä-Afrikan konservatiivinen puolue

text: Vuonna 2003 puolue sulautettiin afrikaanerinationalistiseen Vapausrintama-puolueeseen, joista muodostui uusi Vapausrintama plus -puolue.


title: Salamanteripleko

text: Salamanteripleko ("Peckoltia compta", L134) on pieni imumonneihin kuuluva kasvinsyöjäpleko.


title: Salamanteripleko

text: Salamanteriplekon pohjaväri on vaalea ja siinä on tummia raitoja tai läikkiä. Salamanteripleko kasvaa noin 10 cm kokoiseksi.


title: Salamanteripleko

text: Salamanteripleko on kotoisin Rio Tapajosilta.


title: Salamanteripleko

text: Salamanteripleko viihtyy niin yksinään kuin pienessä parvessakin, eikä se hätyyttele muita kaloja.


title: Salamanteripleko

text: Veden akvaariossa tulee olla jokiveden kaltaista: lämpötilaltaan 27-30 °C, hyvin pehmeää ja hapanta. Yhdelle kalalle riittää akvaarion kooksi ~150 litraa, useammalle tilaa tulee olla enemmän.


title: Salamanteripleko

text: Salamanteripleko on kasvinsyöjä.


title: Alter ego

text: Alter ego () on toinen minä, toinen persoonallisuus tai persoonan sisällä oleva persoona. Termiä käytetään yleisimmin kirjallisuudentutkimuksessa kuvaamaan henkilöitä, jotka ovat persoonallisuudeltaan samanlaisia.


title: Alter ego

text: Kirjailija voi luoda jostain kirjansa hahmosta "alter egonsa", ja tällöin termillä tarkoitetaan sitä, että kirjailija samaistaa itsensä tuohon hahmoon. Termiä käytetään usein viihteessäkin, kuten sarjakuvissa (esimerkiksi Karvinen/Liehuviittainen kostaja) sankarin tai vihollisen salaiselle identiteetille (esimerkiksi Clark Kent/Teräsmies). Myös roolipeleissä saatetaan käyttää alter ego -hahmoa. Samantyylisiä käsitteitä ovat muun muassa avatar, kaksoisolento tai jakautunut persoonallisuus.


title: Alter ego

text: Kuuluisia alter egoja ovat muun muassa Borat Sagdiyev (Sacha Baron Cohen), Dame Edna Everage (Barry Humphries), Slim Shady (Eminem), Pee-wee Herman (Paul Reubens) ja Nicki Minaj ja kirjallisuudessa Charles Bukowski (Henry Chinaski). Myös pianisti-laulaja-säveltäjä Tori Amos on käyttänyt alter egoja. Hänen 2007 ilmestyneellä "American Doll Posse" -albumilla ja ADP-kiertueella esiintyvät hänen alter egonsa Pip, Isabel, Santa ja Clyde.


title: Al-Tur

text: Al-Tur (, ) on Koraanin 52. suura. Siinä on 49 säettä ja se on saanut nimensä ensimmäisen jakeen mukaan.


title: Encore (Eminemin albumi)

text: Encore on Eminemin viides albumi, joka julkaistiin 16. marraskuuta 2004. Albumia myytiin ensimmäisen kolmen päivän aikana 711 000 kappaletta ja saavutti kokonaismyynnissä nelinkertaista platinaa ollen lähellä viiden miljoonan myydyn albumin rajaa. Maailmanlaajuisesti albumia on myyty yli 10 miljoonaa kappaletta.


title: Encore (Eminemin albumi)

text:
Shady Collectors Edition-version bonuskappaleina
Love You More ,
Ricky Ticky Toc ja
We As Americans


title: Anne Rikala

text: Anne Maria Kristiina Rikala (s. 20. helmikuuta 1977 Kangasala) on suomalainen aktiiviuransa lopettanut ratameloja ja moninkertainen arvokisamitalisti.


title: Anne Rikala

text: Yleisurheilua ja maastohiihtoa nuorempana harrastanut Rikala innostui melonnasta Kangasalla järjestetyllä melontakurssilla vuonna 1988. Hän valitsi melonnan päälajikseen 15-vuotiaana. Jorma Lehtosalon valmentama Rikala edusti Kangasalan Melojia.


title: Anne Rikala

text: Vuonna 2006 Rikala meloi Jenni Honkasen parina sekä EM- että MM-pronssia kajakkikaksikoiden 200 metrin matkalla. Vuoden 2007 MM-kisoissa Rikala meloi hopealle kajakkiyksiköiden 200 ja 500 metrillä. Saman vuoden EM-kisoissa hän sai kajakkiyksikössä hopeaa 200 ja pronssia 500 metrillä. Seuraavana vuonna Rikala saavutti Jenni Mikkosen (ent. Honkanen) kanssa EM-hopeaa 500 metrillä. Vuonna 2010 Rikala sai MM-pronssia 5 000 metrillä. Hän kuului valtion urheilija-apurahaa ansaitseviin huippu-urheilijoihin.


title: Anne Rikala

text: Lontoon kesäolympialaisten 2012 jälkeen Rikala oli lopettamassa uraansa, mutta päätti jatkaa sitä jonkin aikaa puolipäiväisen siviilityön ohessa. Myöhemmin Rikala ilmoitti lopettavansa kilpauransa vuoden 2013 MM-kilpailujen jälkeen. Kyseisissä MM-kilpailuissa hän sijoittui 1 000 metrillä neljänneksi jääden pronssista 1,5 sekuntia. Uransa päätösmatkalla, 5 000 metrillä, hän meloi vielä yhden arvokisamitalin saavuttaessaan pronssia.


title: PepsiCo

text: PepsiCo (Pepsi Company), Inc. on yhdysvaltalainen elintarvikealan suuryritys, joka valmistaa hiilihapollisia ja hiilihapottomia virvoitusjuomia, pikkupurtavaa ja muita elintarvikkeita. PepsiCo-konsernin toiminta on maailmanlaajuista, ja konserni on The Coca-Cola Companyn merkittävin kilpailija. Yritys tunnetaankin ehkä parhaiten sen hiilihapollisesta Pepsi-Cola -juomastaan. Sen valmistus alkoi vuonna 1898.


title: PepsiCo

text: PepsiCo on maailman kolmanneksi suurin elintarvikealan yritys.Sierra Mist on sitruunan ja limetinmakuinen virvoitusjuoma. Juomaa myydään ainoastaan Yhdysvalloissa.


title: PepsiCo

text: Lay's on PepsiCon perunalastubrändi. Suomeen Lay's-lastut tulivat Suomeen marraskuussa 2011.


title: Sidi Bouzid (kuvernoraatti)

text: Sidi Bouzid () on yksi Tunisian 24 kuvernoraatista. Se sijaitsee sisämaassa Keski-Tunisiassa ja sen pääkaupunki on Sidi Bouzid. Kuvernoraatissa on 429 912 asukasta (vuonna 2014) ja sen pinta-ala on 6 994 neliökilometriä.


Tukholman kansainvälinen rauhantutkimusinstituutti (engl. "Stockholm International Peace Research Institute", yleisemmin SIPRI) on Tukholmassa toimiva vuonna 1966 perustettu rauhantutkimuslaitos. Sen pääasiallisia tutkimuskohteita ovat konfliktit ja sotateollisuus.


title: Mylläri

text: Mylläri on ammattinimi myllyssä työskentelevälle työntekijälle, jonka tehtävä on jauhaa viljanjyvät jauhoksi. Myllärit hienonsivat myös muita materiaaleja, joista oli tarpeen tehdä hienoa, jauhomaista ainetta, esimerkiksi värijauhetta.


title: Mylläri

text: Myllärin ammatti on yksi ihmiskunnan vanhimmista ja se on esiintynyt joka puolella maapalloa. Mylläreillä oli tärkeä osuus maanviljelyn kehittymisessä. Jyvien jauhaminen on tarpeellista ruoanlaiton helpottamiseksi ja jauhetun viljan ravintoaineet imeytyvät paremmin. Myllärin ammatti oli keskiajan Keski-Euroopan talonpoikien keskuudessa yksi arvostetuimmista.


title: Mylläri

text: Ennen vesi- ja tuulimyllyjä vilja jauhettiin joko survimella tai pyörittämällä leveää, tasapintaista, pyöreää ja litteää jauhinkiveä aluskiveä vasten, jolloin materiaali hienontui liikkuvien kivien välissä. Tämä on monissa kulttuureissa ollut naisille kuuluva työ.


title: Keloidi

text:
Keloidi on arpi, joka on kasvanut ympäristöönsä nähden suhteettomasti. Taipumus keloideihin on perinnöllistä, ja sitä ilmenee noin 5 %:lla valkoihoisista ja 15 %:lla tummaihoisista. "Arpikasvugeenejä" tunnetaan nykyään kuusi . Keloidi voi syntyä minkälaiseen arpeen tahansa, mutta tyyppipaikkoja ovat korvalehdet (korvalehden iholävistykset), pää ja ylävartalo. Lävistyksistä voi tulla keloidi, mutta se ei ole iso.
Keloidia ei pidä sekoittaa hypertrofiseen arpeen, joka on tavallisesti pienempi ja joka pienenee entisestään ajan kuluessa


title: Keloidi

text: Muutaman viikon kuluttua arven syntymisestä arpea alkaa kihelmöidä tai kutista ja se alkaa hiljalleen kasvaa. Kasvu jatkuu keloidissa jopa vuosia. Kasvain on usein muhkurainen. Keloidi on myös arka.


title: Keloidi

text: Ongelmallisia keloidit ovat erityisesti kosmeettisista syistä. Jos keloidi poistetaan leikkaamalla, saattaa leikkausarpeen kasvaa uusi, mahdollisesti entistä suurempi keloidi. Tästä syystä keloideja hoidetaan muun muassa laserilla ja nestetyppikylmähoidolla (kryohoito). Muita hoitokeinoja ovat mm kortisoni-injektiot arpeen, voimakkaat kortisonivoiteet, laser ja röntgensäteet. Laajoissa ylävartalon arvissa käytetään myös painehoitoa joko raskailla silikonilevyillä tai painesiteillä. Erikoislääkäreillä on käytössään joukko muitakin hoitokeinoja, mutta tiedot hoitojen tuloksellisuudesta perustuvat yksittäisiin tapauksiin tai pieniin aineistoihin. Harvoin keloidi häviää kokonaan millään mainituista hoidoista tai niiden yhdistelmistä.


title: Keloidi

text: Koska taipumus keloideihin on perinnöllinen, niiden syntyä ei voi kokonaan ehkäistä. Jos taipumus niihin on leikkaushetkellä tiedossa, varhainen hoito edellisessä kappaleessa mainituilla keinoilla voi estää arpien kasvamisen lähes kokonaan.


title: Fritz Perls

text: Friedrich Salomon Perls, myös "Frederick S. Perls" (8. heinäkuuta 1893 Berliini – 14. maaliskuuta 1970 Chicago), joka tunnetaan paremmin Fritz Perlsinä, oli alkujaan saksalainen, myöhemmin yhdysvaltalainen psykiatri ja psykoterapeutti. Perls loi pohjan hahmoterapialle eli Gestalt-terapialle yhdessä Laura-vaimonsa ja Paul Goodmanin kanssa.


title: Fritz Perls

text: Perls opiskeli lääkäriksi Berliinissä ensimmäisen maailmansodan aikana, ja osallistui jonkin aikaa myös sotapalvelukseen. Sodan jälkeen hän opiskeli psykiatriaa psykoanalyyttisen viitekehyksen mukaan. Hänen opetusanalyytikkonaan oli Wilhelm Reich.


title: Fritz Perls

text: Vuonna 1930 hän avioitui, ja 1933 juutalaistaustainen perhe muutti Hollantiin ja vuotta myöhemmin edelleen Etelä-Afrikkaan. Etelä-Afrikassa Perls palveli armeijan psykiatrina toisessa maailmansodassa, yleten kapteeniksi.


title: Fritz Perls

text: Vuonna 1946 perhe muutti Kanadan kautta Yhdysvaltoihin, missä Perls työskenteli Wilhelm Reichin kanssa. Vuonna 1960 Perls muutti Kaliforniaan, ja toimi Los Angelesin lähiseudulla terapeuttina. Vuonna 1969 hän muutti Kanadan Vancouver Islandille. Hän kuoli vuotta myöhemmin chicagolaisessa sairaalassa leikkauksen jälkeiseen sydänpysähdykseen.


title: Eskaaderi

text: Eskaaderi on matkapurjehdustapahtuma, jossa joukko purjeveneitä kulkee yhdessä satamasta toiseen. Tarkoituksena ei ole kilpailu vaan reitteihin ja satamapaikkoihin tutustuminen. Eskaadereilla voi olla myös koulutuksellisia tavoitteita, mutta pääosassa on viihtyminen ja yhdessäolo.


title: Eskaaderi

text: Purjelaivojen aikakaudella eskaaderi on ollut myös merivoimien yksikkö. Esimerkiksi Suomessa Merisotakoulu laskee Saaristolaivaston perustamispäiväksi Viaporin eskaaderin perustamisen vuonna 1756.


title: Adele Casagrande

text: Adele Casagrande (oik. "Adele Fendi"; 1897–1978) oli italialainen muotisuunnittelija, joka perusti nahka- ja turkiskauppa Fendin vuonna 1918 Roomaan. Sen suunnittelijana on ollut muun muassa Karl Lagerfeld. Yrityksen nimi on Casagranden miehen Edoardo Fendin, jonka kanssa hän meni naimisiin 1925. Pariskunnan viisi tytärtä jatkoivat yritystä, jonka omistaa luksustuotekonserni LVMH.


title: Rodrigo Rato

text: Rodrigo de Rato y Figaredo (s. 18. maaliskuuta 1949, Madrid) on espanjalainen poliitikko, joka toimi Kansainvälisen valuuttarahaston (IMF) pääjohtajana. Hän ilmoitti 28. kesäkuuta 2007 eroavansa perhesyistä tehtävästä saman vuoden lokakuussa. Rato oli Kansanpuolueen (PP) hallituksen talousministeri ja varapääministeri Aznarin hallituksessa 1996–2004.


title: Rodrigo Rato

text:
Rato oli Espanjan valtiovarainministeri ja kansanpuolueen varapuheenjohtaja vuosina 1996–2004.
Hänet valittiin Kansainvälisen valuuttarahaston pääjohtaja Horst Köhlerin, josta tuli sittemmin Saksan liittopresidentti, seuraajaksi 4. toukokuuta 2004. Rato otti pääjohtajan tehtävän vastaan 7. kesäkuuta 2004. Pääjohtajakauden oli tarkoitus kestää viisi vuotta. Rato on naimisissa liikenainen María Ángeles Alarco Canosan kanssa ja heillä on kolme lasta.


title: Vapausrintama plus

text: Vapausrintama plus (, ), aikaisemmin Vapausrintama, on Etelä-Afrikan puolustusvoimien entisen komentajan Constand Viljoenin maaliskuussa 1994 perustama afrikaanerinationalistinen puolue. Vuonna 2003 Vapausrintama yhdistyi Konservatiivipuolueeseen ja uuden puolueen nimeksi tuli Vapausrintama plus.


title: Vapausrintama plus

text: Puolueen keskeinen tavoite oli afrikaanerien oman "Volkstaatin" muodostaminen Etelä-Afrikan alueelle. Puolue katsoo, että afrikaanereilla on oikeus itsehallintoon, koska he muodostavat vähemmistöryhmän maan väestöstä. Se katsoo, että afrikaansin kieli on uhattuna kulttuurisen assimilaation seurauksena.


title: Vapausrintama plus

text: Puolueen kannatus tulee pääsääntöisesti Transvaalin ja Oranjen vapaavaltion alueen maanviljelijöiltä. Sen johtohahmoihin kuuluu myös lukuisia entisen Konservatiivisen puolueen kansanedustajia, armeijan korkea-arvoisia upseereita ja esimerkiksi "Broederbondin" entinen puheenjohtaja. Vuoden 1994 vaaleissa Vapausrintama sai 2,2 % äänistä ja yhdeksän parlamenttipaikkaa. Parhaiten se menestyi Gautengin provinssissa.


title: B.A.R

text: B.A.R voi tarkoittaa seuraavia asioita:


title: M/S Stena Superfast VIII

text: M/S Stena Superfast VIII () (ent. M/S Superfast VIII) on virolaiseen Tallink Groupiin kuuluvan Baltic SF VIII Ltd:n omistama ropax-alus. Alus on rakennettu vuonna 2001 Kielissä, Saksassa. Kuollutta painoa aluksella on 5 990 tonnia, ja jääluokitus on 1A Super, eli alus pystyy useimmissa jääolosuhteissa kulkemaan yksin. Alukseen mahtuu kerrallaan noin 110 henkilöautoa ja noin 110 rekkaa. "Superfast VIII" oli rekisteröity Viron lipun alle, ja sen kotisatama oli Paldiski. Nykyisen omistajan haltuun laiva tuli 21. maaliskuuta 2006.


title: M/S Stena Superfast VIII

text: "Stena Superfast VIII:n" sisaraluksia ovat M/S "Stena Superfast VII", M/S "Atlantic Vision" ja M/S "Seafrance Molière".


title: M/S Stena Superfast VIII

text:
28. marraskuuta 2000 alus laskettiin vesille. 11. heinäkuuta 2001 se luovutettiin kreikkalaisen Superfast Ferries -varustamon omistukseen, joka rekisteröi aluksen Kreikan lipun alle. Kotisatamaksi tuli kreikkalainen satamakaupunki Pireus.
16. heinäkuuta "Superfast VIII" aloitti liikennöinnin reitillä Hanko–Rostock.


title: M/S Stena Superfast VIII

text: "Superfast VIII" oli 9. marraskuuta 2004 Hangon satamassa. Ilman lämpötila oli +8 °C. Aluksella pidettiin samana päivänä niin sanotun MOB-veneen ("Man Overboard") mereenlaskuharjoitus.


title: M/S Stena Superfast VIII

text: MOB-vene oli "Superfast VIII:n" kannella olleen nostotaavetin avulla käännetty partaan yli, ja veneessä ollut merimies oli irrottanut pistokkeesta veneen akun latauskaapelin. Tämä kaapeli tuli veneeseen tukivaijeriin kiinnitettynä "Superfast VIII:n" taavetista. Onnettomuus tapahtui tukivaijerin ja kaapelin yhdistelmän takerruttua MOB-veneen ripustuskoukun laukaisuvipuun. Tämän vuoksi koukku avautui, ja vene putosi kolme miehistön jäsentä mukanaan mereen yli 20 metrin korkeudesta. Pudonneista kaksi loukkaantui pahoin ja yksi lievemmin; yliperämies sai toiseen jalkaansa avohaavan ja hänen toisesta kädestään murtui luita, toinen matruusi sai rintakehävamman ja hänen olkapäänsä murtui, toinen matruusi taas sai vammoja vyötärön seudulle sekä rintakehän alaosaan. Itse vene kuitenkin säästyi vauriolta.


title: M/S Stena Superfast VIII

text: Paikalla ollut merenkuluntarkistaja soitti tapahtuneen jälkeen hätäkeskukseen. Myös Hangon merivartioaseman partiovene hälytettiin paikalle. Hälytetyt sairasautot ja pelastuslaitoksen yksiköt saapuivat nopeasti onnettomuuspaikalle noutamaan loukkaantuneet sairaalaan.


title: M/S Stena Superfast VIII

text: Onnettomuuteen johtaneen MOB-veneen ripustuskoukun aukeaminen on pyritty estämään varmistustapin ja jousisokan avulla. Aukeamisen aikana nämä osat eivät kuitenkaan olleet paikoillaan. Todennäköisesti osat on irrotettu joko ennen harjoitusta tai sitten harjoituksen alussa, sillä tutkijoiden mukaan ne eivät voi irrota vahingossa. Veneen mukana pudonneet ovat kertoneet tienneensä, että varmistustapin saa poistaa vasta, kun vene on lähellä veden pintaa. MOB-veneessä olleessa ohjeistuksessa ei ole mainintaa, milloin tappi otetaan pois.


title: M/S Stena Superfast VIII

text: 21. maaliskuuta 2006 Tallink Groupiin kuuluva SF VIII Ltd. osti aluksen ja liputti sen Viron lipun alle. Luovutus uusille omistajille tapahtui 10. huhtikuuta. 17. päivä alus aloitti liikennöinnin linjalla Rostock–Paldiski–Hanko. Kesäkuussa alus kuitenkin palautettiin takaisin Rostock–Hanko-reitille. Joulukuussa "Superfast VIII" oli hetken reitillä Hanko–Rostock / Hanko–Paldiski.


title: M/S Stena Superfast VIII

text: 1. tammikuuta 2007 alus siirtyi reitille Helsingin Länsisatama–Rostock. Aluksen liikennöinti Länsisatamasta jatkui vuoden 2008 loppuun asti, jonka jälkeen se siirtyi uuteen Vuosaaren satamaan. 11. tammikuuta Superfast VIII siirtyi reitille Helsinki–Tallinna / Helsinki–Rostock. 4.- 12. huhtikuuta 2007 välisen ajan alus oli Helsingin ja Tallinnan välisessä liikenteessä. 13. huhtikuuta alus palasi jälleen reitille Helsinki–Tallinna / Helsinki–Rostock.


title: M/S Stena Superfast VIII

text: Tallink lopetti Saksan linjansa kesäkauden 2011 jälkeen, ja alukset rahdattiin Stena Linelle Irlanninmeren liikenteeseen.


title: Puolan käytävä

text: Puolan käytävä (; , "województwo pomorskie") oli Versailles’n rauhansopimuksessa vuonna 1919 syntynyt, maailmansotien välisen ajan Puolalle kuulunut alue nykyisen Poznańin ja Länsi-Preussin välisellä alueella. Puolan käytävä mahdollisti Puolan yhteyden Itämerelle, mutta samalla se erotti Saksalle kuuluneen Itä-Preussin muusta Saksasta. Puolan käytävän ja Itä-Preussin väliin jäi lisäksi Danzigin vapaakaupunki.


title: Puolan käytävä

text: Puolan käytävä oli jatkuvana kiistakapulana Saksan ja Puolan välillä koko käytävän olemassaolon ajan eli vuoteen 1939 saakka. Toisen maailmansodan jälkeen Länsi-Preussi, Itä-Preussin eteläosa ja Danzigin vapaakaupunki liitettiin Puolaan, joka sai laajan yhteyden Itämereen. Samalla koko Puolan käytävä käytännössä lakkasi olemasta.


title: Alistair Darling

text: Alistair Maclean Darling (s. 28. marraskuuta 1953 Lontoo) on brittiläinen Labour-puoluetta edustava poliitikko. Hän oli valtiovarainministeri Gordon Brownin hallituksessa vuosina 2007–2010. Hän toimi Tony Blairin hallituksen valtiovarainministerinä, liikenneministerinä, Skotlannin ministerinä ja kauppa- ja teollisuusministerinä.


title: Alistair Darling

text: Darling valittiin parlamenttiin ensimmäisen kerran vuonna 1987 Edinburghista.


title: Alistair Darling

text: Darling kävi korkeatasoista sisäoppilaitosta ja Aberdeenin yliopistoa. Hän sai lakimiehenoikeudet vuonna 1978.


title: Imukärsä

text: Imukärsä eli imutorvi on joidenkin hyönteisryhmien suuosista muodostunut putkimainen rakenne, jota ne käyttävät mm. kukkien meden ja muiden nesteiden imemiseen. Tunnetuimpia imukärsällisiä hyönteisryhmiä ovat perhoset ja monet kaksisiipiset, kuten hyttyset ja kärpäset. Suuosat, joista imukärsä muodostuu ovat todellisuudessa erikoistuneita raajoja. Ne koostuvat parillisista ylä- ja alaleuoista eli "mandibeleista" ja "maxilloista", joihin liittyvät aistimia sisältävät leukarihmat eli "palpit". Pääosa huulirihmojen aistimista liittyy makuun.


title: Imukärsä

text: Erityisesti perhosten imukärsä soveltuu erinomaisesti nestemäisen ravinnon käyttöön. Niillä yläleuat ovat täysin surkastuneet ja alaleuat muodostavat varsinaisen imukärsän, joka lepoasennossa kiertyy rullalle. Torvimaiset ja pitkät alaleuat ovat sivuiltaan uurteiset, jotka yhteen painuessaan muodostavat putken. Tätä putkea pitkin neste imetään. Pisimmillään imukärsä voi olla jopa 15–30 cm:n pituinen. Pääasiassa perhoset käyttävät imukärsäänsä kukkien meden imemiseen. Jotkin lajit, kuten Suomessakin esiintyvä kyynelyökkönen ja muut, pääasiassa trooppiset "Calyptra"-suvun yökköset imevät kuitenkin myös verta. Kaikilla perhoslajeilla imukärsää ei ole, eivätkä näiden lajien aikuiset yksilöt siten syö mitään.


title: Imukärsä

text: Toisin kuin perhosilla, kärpästen imukärsä on lyhyt ja paksu ja sen päässä on kaksi vierekkäin olevaa sienimäistä liuskaa, joiden väliin imukanava päättyy. Tämäntyyppinen kärsä soveltuu hyvin nesteiden imemiseen mitä erilaisimmilta pinnoilta ja jopa hyvin ohuista nestekalvoista.


title: Kefalos

text: Kefalos ( 'pää') viittaa sekä kreikkalaisen mytologian hahmoon että historian henkilöön.


title: Kefalos

text: Kefalos oli joko Fokiin kuninkaan Deionin ja Diomeden poika, tai Hermeen ja ateenalaisen prinsessan Hersen poika.


title: Kefalos

text: Kefalos nai Erekhtheuksen tyttären Prokriin, ja sai tämän kanssa pojan, Arkeisioksen. Aamuruskon jumalatar Eos ihastui Kefalokseen ja sieppasi tämän metsästysretken aikana. Heistä tuli rakastavaiset, ja tämän liiton hedelmänä syntyi Faethon (joka ei kuitenkaan ole sama henkilö kuin Helioksen samanniminen poika); myös Tithonos on joskus mainittu heidän lapsekseen. Joidenkin vuosien jälkeen Kefalos alkoi kuitenkin kaivata takaisin Prokriin luokse, ja närkästynyt Eos palauttikin hänet tälle tarjoutuen samalla osoittamaan, kuinka helposti muukalainen voisi Prokriin vietellä. Hän muuttaa Kefaloksen tuntemattoman näköiseksi ja antaa hänelle lahjoja Prokriille annettavaksi. Kefalos onnistuukin makaamaan vaimonsa kanssa tämän tunnistamatta häntä, ja kun Eos poistaa naamioinnin, Prokris pakenee tajuttuaan tulleensa huijatuksi.